«Агарда очиқлик ва сўз эркинлиги курси давом этмаса, ахборот маконимизни яна бошқаларга бериб қўйишимиз ҳам мумкин», — Дилшод Саиджанов » Самарқанд вилоят Ахборот ва оммавий коммуникациялар бошқармаси\nАОКА раҳбари бугун Самарқандда соҳа вакиллари билан учрашди\nМУТОЛАА — КОМИЛЛИК МЕЗОНИ\nБахшилар танловида 2 ёшли қизалоқ ҳам маҳоратини синаб кўрди\nКелгуси ҳафтадаги тадбирлар\nСамарқанд вилоят Ахборот ва оммавий коммуникациялар бошқармаси » Янгиликлар » «Агарда очиқлик ва сўз эркинлиги курси давом этмаса, ахборот маконимизни яна бошқаларга бериб қўйишимиз ҳам мумкин», — Дилшод Саиджанов\nЎзбекистон журналистика ва оммавий коммуникациялар университетида Халқаро пресс-клубнинг Бутунжаҳон матбуот эркинлиги кунига бағишланган сессияси бўлиб ўтди.\nСессияда Ахборот ва оммавий коммуникациялар агентлиги директорининг биринчи ўринбосари Дилшод Саиджанов ҳам иштирок этди. У сўз эркинлиги ҳамда очиқликни таъминлаш борасида амалга оширилаётган ислоҳотлар ҳақида сўзлаб берди.\n«Сўз эркинлиги бу — ҳар ким ўз фикрини эркин баён этиши. Ўзбекистон қўшилган халқаро ҳужжатлар — Инсон ҳуқуқлари умумжаҳон декларацияси ва Фуқаролик ва сиёсий ҳуқуқлар тўғрисидаги халқаро Пактда сўз эркинлиги билан боғлиқ муҳим фикрлар келтирилган. Сўз эркинлиги — бошқа инсон ҳуқуқлари каби масъулият ва жавобгарлик мавжуд экани. Яъни, ҳар бир ҳуқуқнинг ўз масъулиятлари бор ва у маълум чекловлар билан боғлиқ бўлиши ҳам мумкин.\nБу чекловлар қонун ва заруриятдан келиб чиқиб белгиланади. Яъни, шахснинг ички ҳаёти, давлат, жамоат ва соғлиқ хавфсизлиги ҳамда қадриятлар ҳимояси билан боғлиқ бўлиши мумкин.\nАфсуски, кўпчилик ҳуқуқий ҳужжатларни ўқимай қўйди. Бўлажак журналистларга қарата шуни айтмоқчиман: ахборот соҳасидаги қонунчилик ҳажми унчалик катта эмас. Ҳужжатлар саноқли ва уларни пухта ўрганиш керак. Бу соҳада ишлаш учун халқаро ва миллий қонунчиликни чуқур билиш лозим.\nМен бу соҳада 2009 йилдан бери фаолият юритаман ва шу боис юз бераётган ўзгаришларга баҳо бера оламан. 2016 йилгача бизда кучли ОАВ йўқ эди. Ҳамма ахборот кўрарди, давлат асосий ахборот тарқатувчи эди. Ўша пайтларда биз чет эл ОАВ таъсирида эдик. Бугун эса вазият бошқача — бугун журналистларимиз ва блогерларимиз фаолияти кучайди ҳамда Ғарб ёки бошқа чет эл оммавий ахборот воситалари бу рақобатда ютқазди.\nАгарда очиқлик ва сўз эркинлиги курси давом этмаса, ахборот маконимизни яна бошқаларга бериб қўйишимиз мумкин. Шу боис 2019 йилда ахборот хизматлари фаолияти тикланди. Мақсад — бўлаётган ўзгаришлар, бирор муаммо ҳақида объектив муносабатни халққа очиқ етказиш.\nАОКА ваколатли давлат органи сифатида ахборот хизматлари фаолиятига турлича баҳо бериши мумкин, лекин уларга энг муносиб баҳони журналистлар ва блогерлар беради».\nСамарқандда 12-13 август кунлари инсон ҳуқуқлари бўйича халқаро форум бўлиб ўтади


Самарқандда СДУ талабасининг ўз жонига қасд қилиши юзасидан тергов бошланди\nСДУ талабаси 9-қаватдан сакраб тушди — тергов бошланди\n1 Aprel 17:47 Ҳодисалар\nПРОКУРАТУРА САМАРҚАНД СДУ ТЕРГОВ ЎЗ ЖОНИГА ҚАСД ҚИЛИШ УНИВЕРСИТЕТ\nСамарқанд давлат университетининг 2-курс талабаси Спитамен кўчасидаги ётоқхонанинг 9-қаватидаги деразадан сакраб тушди.\nФожиа 29-март куни содир бўлган. Ётоқхонанинг 6-қаватида яшовчи талаба Е.С. 9-қаватга кўтарилиб, ўзини деразадан улоқтирган.\nҚизнинг ўз жонига қасд қилиш сабабларини на ўқитувчилар, на бошқа талабалар билишмайди. Ўқитувчиларнинг айтишича, иккинчи курс ўқувчиси меҳнаткаш, одобли ва қўрқоқ бўлиб, ҳеч ким билан жанжаллашмасди. Унинг ётоқхонадаги қўшниси сўнгги кунларда Э.С. Унинг кайфияти ёмон эди, лекин у муаммолари ҳақида гапирмади.\nОна ҳали туғилмаган боласини сотмоқчи бўлди\nБош прокуратура матбуот котиби Хаёт Шамсутдинов бугун Самарқанд шаҳар прокуратураси томонидан терговга қадар текширув бошлангани ҳақида маълум қилди. Мазкур ҳолат юзасидан Жиноят кодексининг 103-моддаси – “Ўз жонига қасд қилишга ундаш” билан жиноят иши қўзғатилган.\nСурхондарё вилоятида дин ўқитувчиси жаримага тортилди\n5 йилдан саккиз ёшгача онаси учун шафоат қилган йигитга жазо олади\nУкраина-Полша чегарасида бахтсиз ҳодиса: бир нафар Ўзбекистон фуқароси ҳалок бўлди


Кейинги 5 йилликда энергия ресурслари ва табиий газ бозорлари эркинлаштириб, соҳага хусусий инвестициялар кенг жалб қилинади - Review.uz\nЎзбекистоннинг 2022−2026 йилларга мўлжалланган Тараққиёт стратегияси лойиҳасига кўра, ялпи ички маҳсулотда саноат улушини оширишга қаратилган саноат сиёсати давом эттирилади. Жумладан, энергия ресурслари ва табиий газ бозорлари эркинлаштирилади, иқтисодиёт тармоқлари ва аҳолига нефть-газ маҳсулотлари узлуксиз етказиб берилади.\nИккинчи мақсад, миллий иқтисодиёт барқарорлигини таъминлаш ва ялпи ички маҳсулотда саноат улушини оширишга қаратилган саноат сиёсатини давом эттириб, саноат маҳсулотлари ҳажмини 1,4 баробарга ошириш.\nСаноатнинг етакчи тармоқлари ва иқтисодиётни янада либераллаштириш ҳамда трансформация жараёнлари якунланади.\nМашинасозлик, кимё, нефть-газ, энергетика, кон-металлургия, транспорт каби тармоқлардаги 23 та йирик корхона халқаро кредит рейтингларини олиш орқали ички ва ташқи молиявий бозорларга мустақил чиқиб, инвестиция лойиҳалари учун ўзи маблағ жалб қилишини таъминлаш бўйича “Йўл харитаси” ишлаб чиқилади.\nЭнергетика соҳасида трансформация жараёнлари жадаллаштирилади.\nНефт-газ соҳасида трансформация жараёнларини жадаллаштириш орқали табиий газ таъминотида бозор механизмлари жорий этилади.\n“Ўзбекистон темир йўллари” АЖда трансформация жараёнларини жадаллаштирилади.\nХалқаро молия корпорацияси билан ҳамкорликда 2022 йилда “Фарғонаазот” АЖ ва “Деҳқонобод калий заводи” АЖни хусусийлаштирилади.\nШунингдек, энергия ресурслари ва табиий газ бозорлари эркинлаштириб, соҳага хусусий инвестициялар кенг жалб қилинади ҳамда эҳтиёжманд аҳолини ҳимоя қилиш учун ижтимоий истеъмол нормаларини киритилади.\nБундан ташқари, иқтисодиёт тармоқлари ва аҳолига нефть-газ маҳсулотлари узлуксиз етказиб берилади.\nҚолаверса, мисни ишлаб чиқариш ва қайта ишлаш орқали юқори қийматли 8 млрд АҚШ долларлик тайёр маҳсулотлар ишлаб чиқарилиб, уларнинг ҳажми 2 баробарга кўпайтирилиши режалаштирилган.\nМеталлургия соҳасида йирик инвестиция лойиҳаларини амалга ошириш, ишлаб чиқариш ҳажмларини олтин ва кумуш бўйича мос равишда 26 ва 42 фоизга, мис ва қора металл маҳсулоти бўйича 2 баробарга ошириш мақсад қилинган.\nКимё ва газ-кимёси соҳаларини ривожлантириш ва табиий газни қайта ишлаш даражасини 8 фоиздан 20 фоизга етказиш орқали кимё саноатида 2 млрд АҚШ долларлик маҳсулот ишлаб чиқарилиши кўзланган.\nАвтомобил саноатида кооперацияни янада ривожлантириш орқали ишлаб чиқариш ҳажмини 1,4 баробарга, экспорт ҳажмини 2 баробарга кўпайтириб, маҳаллийлаштириш даражаси оширилади.\nҚурилиш материаллари ишлаб чиқариш ҳажми эса 2 баробарга кўпайтирилади.\nШунингдек, тўқимачилик саноати маҳсулотлари ишлаб чиқариш ҳажмини 2 баробарга (13,0 млрд АҚШ доллари) кўпайтириш ва меҳнат унумдорлигини 3 баробарга (20 минг доллар) ошириш ражалаштирилган.\nЧарм-пойабзал соҳасини ривожлантириш орқали ишлаб чиқариш ҳажмини 3,2 баробарга кўпайтириш мақсад қилинган.\nФармацевтика саноати маҳсулотлари ишлаб чиқариш ҳажмини 3 баробар кўпайтириш орқали маҳаллий бозорни таъминлаш даражаси 80 фоизга етказилади.\nЭлектротехника саноатида юқори қийматли маҳсулотлар ишлаб чиқариш ҳажмини 2 бараварга ва экспортини 3 бараварга ошириш кўзланмоқда.\nОзиқ-овқат хом ашё базасини кенгайтириш ва органик маҳсулотлар ҳажмини босқичма-босқич ошириш дастури ишлаб чиқилади.


Жонажон халқимиз, она Ватанимизни асрашга ўз ҳиссангизни қўшинг!\nКуни кеча давлатимиз раҳбари видеоселектор йиғилиши аввалида коронавирус инфекциясига қарши кураш доирасида мамлакатимизда амалга оширилаётган ишларга алоҳида тўхталиб, ушбу масала бўйича жамоатчиликка яна бир бор мурожаат қилди. Мазкур касаллик мамлакатимизда аниқланган биринчи кундан бошлаб жорий қилинган қатъий тадбирлар туфайли унинг кенг тарқалишининг олдини олишга эришилди. Ўзбекистон бундай чора-тадбирларни энг муваффақиятли қўллаган, қоидаларга оғишмай риоя қилган ва шу сабабли ўлим кўрсаткичи энг кам бўлган мамлакатлар қаторидан ўрин олди.\nДавлатимиз раҳбари кишиларимизга қулайлик яратиш ва кенг кўламли бунёдкорлик ишларини изчил давом эттириш мақсадида, одамлар бугунги куннинг талабларини тушуниб етишларига ишониб чекловларнинг юмшатилиши ортидан яна таҳликали вазият юзага кела бошлаганидан хавотир билдириб, «Юртдошларимизга мурожаат қилиб яна бир бор таъкидламоқчиман: бутун дунёда минг-минглаб одамларнинг ўлимига сабаб бўлаётган бундай хатарли офатга асло бепарво ва енгил қараб бўлмайди» деди. Дарҳақиқат, юзага келган вазиятни ўнглашнинг энг мақбул ва хавфсиз чораси – инфекция кенг тарқалмаслиги учун карантин тадбирларини кучайтиришдир. Аслини олганда бу тириклик эволюциясида омон қолиш инстинкти дейилса ҳеч муболаға бўлмайди. Сабаби, мукаммал экотизим ҳисобланган жонли табиатда жамоавий ҳаёт кўринишларида касаллик туфайли оммавий қирилиб кетишдан сақланиш чораси сифатида ҳам ўз-ўзини иҳоталашнинг ўрнак бўларлик кўринишлари кишини ҳайратга солади. Мен биолог ва генетик олим сифатида шу борада бир нечта мисоллар келтирмоқчиман.\nМисол учун, ўз жамоасидаги тартиб-интизоми билан жуда кўп илмий ва ҳужжатли дарсликлардан ўрин олган чумолилар жамоасида инфекция юқтириб олиш шароитида қатъий чекловлар жорий қилиш тартиби мавжуд. Ўзига хос замбуруғ касаллигини юқтириб олган чумолилар бошқа турдошларига яқинлашишдан қочишади. Агар касаллик жамоанинг маълум қисмига юқса, зарарланган чумолилар ўзларига-ўзлари чеклов ўрнатишади, соғлом турдошлари эса индан ташқарига чиқмаслик учун, қилинадиган ишларни ўзаро тақсимлаб олишади. Яъни, касаллик тарқалганида ушбу жамоада тўла карантин жорий қилинади, соғлом жонзотлар эса бир-бирлари билан мулоқотни камайтиради.\nБундай тартиб бошқа жамоаларда, масалан, асалариларда ҳам борлигини кўпчилик билса керак. Омар деб аталадиган қисқичбақалар касалланган турдошини бошқалардан иҳоталаб қўйишади. Кариб денгизидаги лангуста деб аталадиган жонзотлар касалланган турдошига яқинлашишдан кўра, ташқарида қолишни афзал кўришади. Бундай тартиб ҳатто ваҳший жонзотларда ҳам кузатилади: шерлар касални жамоадан чиқариб юборишади, касалланган бўри эса ўз тўдасини ташлаб кетади. Табиий инстинктларга кўра ҳаёт кечирувчи бу жонзотлар атрофида жонкуяр тиббиёт ходимлари ёки касалликни даволаш учун самарали дори-дармонлари бўлмаган шароитда тиббиёт ҳақидаги тушунчалари бўлмаса ҳам, ўз турдошларини, авлодларини оммавий қирилиб кетишдан сақлаб қолиш учун шундай йўл тутишади ва бунга қатъий тартиб ҳамда интизом орқали эришилади. Бутун ер юзидаги жонли табиат шундай тартиб асосида яшайди ва бу тартиб ҳаёт давом этишининг ажойиб намунасидир. Бу тирикликни ўз-ўзини сақлаб қолишнинг эволюцион ечими ва биз инсонларга ҳам тааллуқли коронавирус пандемияси тобора чуқурлашиб бораётган, аниқ дори-дармон ёки вакцина ишлаб чиқилмаган бу даврда биз учун бутун тириклик риоя қилиши шарт бўлган энг мақбул ечимдир.\nИнсоният ана шундай касалликларга чеклов тартибларни амалиётда кенг қўллаб келиши ҳам сир эмас. «Ўсимликлар карантини» деган иборани кўпчилик эшитган, албатта. Бу - маълум бир мамлакатнинг ўсимлик дунёсини сақлаб қолиш учун ўрнатилган ҳимоялаш тартибидир. Унга кўра, ўсимлик билан бирга кириб келадиган ва мамлакат экотизимига зарар етказиши мумкин бўлган микроорганизмларни аниқлаш ва хавфнинг олдини олиш учун маълум вақтгача чеклов жорий қилинади, яъни янги турдаги ўсимликлар назоратдаги дала майдонларида экилиб кассаликлари бор ёки йўқлиги аниқланиб, тозаланиб кейин кенг майдонларга чиқарилади, яъни карантинда тутиб турилади. Шунингдек, мамлакатимизда халқ саломатлигига, жамият ҳаётига хавф туғдирмаслик учун тупроқ, ҳаво, сув ва табиат хавфсизлиги чоралари ҳам қўлланиб келинмоқда. Агар одамлар саломатлигига зарар келтириши гумон қилинса, дарёлар, кўллар, бутун-бутун ҳудудлар иҳотага, яъни карантинга олинади. Инновацион ривожланиш вазирлиги томонидан яқинда муҳокамага киритилган ва тайёрланаётган «Биотехнологияларни ривожлантириш ва Ўзбекистон Республикасида биохавфсизликнинг яхлит тизимини шакллантиришга доир комплекс чора-тадбирлар тўғрисида»ги Ўзбекистон Президенти қарори лойиҳасида айнан шундай вазиятларнинг олдини олишга қаратилган бир қатор чора-тадбирлар кўзда тутилган.\nҚисқача айтганда, муттасил ривожланиб ва ўз-ўзини ҳимоялаб турган шу жонли табиат ҳам олам гултожи бўлмиш инсонларга вазият тақозо қилганида қандай тартибларга риоя қилиш зарурлигини таъкидлаб тургандай.\nДавлатимиз раҳбарининг жон куйдириб айтган сўзлари замирида катта маʼнолар бор. Юртимизда кенг қулоч ёйган бунёдкорлик ишлари, янгиланиш жараёнларидан кўзланган бош мақсад айнан кишилар фаровонлигини, ҳаёт шароитини яхшилашга, эзгу орзу-ниятларининг рўёбга чиқишига қаратилган. Катта мақсадларга ва орзу-ниятларга эришиш учун ҳам халқ саломатлигини муҳофаза қилиш борасида жон куйдирилмоқда. Ҳар бир киши Президентимизнинг сўзларини мулоҳаза қилиши, ўз ҳаёт тарзини тартибга солиши керак. Бундай тартиб жуда ҳам муҳим аҳамият касб этади, чунки гап мамлакатнинг энг катта бойлиги бўлган инсонларимиз, юрагимиздан жой олган қадрдонларимиз, пири бадавлат отахон-онахонларимиз ва фарзандларимиз ҳақида бормоқда.\nЖамоавий иҳоталаниш ҳақида сўз кетганида шуни ҳам айтиб ўтиш керак: жамоат жойларида, кўчаларда тартибсиз ташлаб кетилган ёки ишлатилган ҳимоя ниқоблар билан тўла ахлат қутиларига кўзингиз тушгандир. Коронавирус инфекциясининг симптомларсиз, яъни аломатларсиз ўтадиган тури ҳам борлиги ҳақида шифокорларимиз муттасил бонг уришмоқда. Шу билан бирга, катта эҳтимоллик билан вирусли томчилар қуриб, ҳаво орқали кўчиб юриши ва тарқалиши мумкинлиги тўғрисида ҳам хавотирлар пайдо бўляпти. Шу нуқтаи назардан қаралса, ҳафсаласизлик билан улоқтирилган ўша ҳимоя ниқоблари қанчадан-қанча кишиларга хавф туғдирадиган инфекция манбаи бўлиши мумкин. Балки жамоат жойларига ишлатилган ниқоблар учун махсус дезинфекцияловчи контейнерлар қўйилишини ташкил қилиш керакдир, лекин нима бўлганида ҳам, минглаб юртдошларимиз шундай ҳолатларга эътибор беришлари, тозаликка, жамоат жойларида ва оиламизда турмушнинг гигиеник талабларига ва тартибларга қатъиян риоя қилишлари керак бўлади. Ҳар биримиз ишлатилган ниқобларга бефарқ бўлмаслигимиз ва уларни иложи борича дезинфекциялаб кейин ахлат қутиларига ташлашга ҳаракат қилишимиз касалликни енгишимизда катта ёрдам берар эди. Барчамиз шу азиз юртнинг фарзандимиз, элимиз-юртимиз учун жон куйдирамиз. Бугун барчамиз бир-биримизни ўйлашимиз, жонкуярлик қилишимиз керак. Бир-биримизни огоҳлантиришимиз, керак бўлганида танбеҳ беришимиз, яъни жамоатчилик назоратини кучайтиришимиз зарур.\nАйни кунларда мамлакатимизнинг барча тизимлари иқтисодий ва ижтимоий томирларда ҳаёт барқ уриши, ислоҳотларнинг ва янгиланишларнинг тўлақонли рўёбга чиқиши учун янги шароитда самарали ишлаш йўллари устида изланмоқда, халққа хизмат қилишнинг замонавий, вазиятга мос шаклларига ўтмоқда. Давлат раҳбаримиз айтганларидек, бу курашда кўп нарса ўзимизга, ақл билан ҳаракатимизга, сабр-тоқатимизга, темир интизом билан, қатъият ва жипсликда иш кўришимизга боғлиқ. Халқимиз, оиламиз ва фарзандларимиз саломатлиги ва ҳаёти биз учун энг улуғ бойлик экан, бу ўта муҳим масалада бефарқ бўлиб, карантин талабларини бузишга ҳеч кимнинг ҳаққи йўқ. Бугунги мураккаб вазиятда барчамиз «Ўз соғлиғингни, ўз болангни, ўз оилангни ўзинг асра!» деган шиорга амал қилиб яшашимиз шарт. Бундан эса, «Азиз ва жонажон халқингни, она ватанингни асрашга ўз муносиб ҳиссангни қўш» деган мазмун келиб чиқади. Ахир, табиат қўйнида яшарканмиз, бутун тириклик амал қиладиган бундай тартибига риоя қилиш бизларнинг ҳам табиат ва инсоният олдидаги инкор этиб бўлмайдиган бурчимиздир.


Президент: «...Кўп ҳолларда сафар давомида йўналишни тўсатдан ўзгартиришимга тўғри келади» - Anhor\nAnhor Все посты Президент: «…Кўп ҳолларда сафар давомида йўналишни тўсатдан ўзгартиришимга тўғри келади»\nПрезидент: «…Кўп ҳолларда сафар давомида йўналишни тўсатдан ўзгартиришимга тўғри келади»\n“Янги Ўзбекистон” газетаси президент Шавкат Мирзиёев билан суҳбатни чоп этди. давлат раҳбари нашр муҳаррири билан суҳбатда ўзининг “кутилмаган” йўналишлари ҳақида гапирди ва унга тўғри қарорларни қабул қилишда нима ёрдам бериши билан ўртоқлашди, деб ёзади “Газета” нашри.\n«Мен Президент сифатида иш бошлаган биринчи кунларданоқ ўз командамни ҳақиқий ҳолатга мутлақо алоқаси бўлмаган баландпарвоз гаплар ва „чиройли“ рақамларни ёқтирмаслигимни айтиб, қаттиқ огоҳлантирганман. Қанчалик аччиқ ва ноқулай бўлмасин, мен фақат тўғри ва ҳаққоний маълумотни билишни истайман. Бу мен учун тўғри қарорлар қабул қилишга ёрдам беради», — дейди давлат раҳбари.\nУнинг сўзларига кўра, бу талабни ҳамма ҳам тушуниб етгани йўқ, ҳалиям эскича усулда маълумот беришга уринишлар бўлиб туради.\n«Лекин мен бундай ҳолатларга йўл қўймасликка ҳаракат қиламан. Ана шу ҳақиқатни тушунмаганларнинг кўпчилиги билан хайрлашдик ва бу масалада талаб доимо қаттиқ бўлади», – дея қайд этади президент.\nУнинг таъкидлашича, мамлакат бўйлаб амалга оширадиган ҳар бир ташрифдан асосий мақсад — халқ қандай яшаётгани, нима билан нафас олаётганини билишдан иборат.\n«Шунинг учун кўп ҳолларда сафар давомида йўналишни тўсатдан ўзгартиришимга тўғри келади. Бундай кутилмаган, ҳеч қандай протоколда қайд этилмаган “маршрут”лар жойлардаги раҳбарларни бўшашмасдан, доимо ишчан ҳолатда туришга ўргатади, деб ўйлайман», – дея таъкидлайди Шавкат Мирзиёев.\nДавлат раҳбарининг қайд этишича, унинг огоҳлантиришига қарамасдан, жойларда фақат президентнинг ташрифи олдидан кўча ва майдонларни тозалаш, бир кечада бинолар олдида «майсазор» ва «гулзор”лар пайдо қилиш, умуман, ҳақиқий ҳолатни бўяб кўрсатишдек хўжакўрсин ишлар давом этмоқда.\n«Кўзбўямачилик, одамларни қийнаш, сохта ва баландпарвоз гапларга ўчлик йиллар давомида баъзи раҳбарларнинг қон-қонига шу қадар сингиб кетган эканки, улардан қутулиш қийин бўляпти. Лекин қандай бўлмасин, бу каби иллатларга бутунлай чек қўйишимиз керак. Чунки бундай ҳолатлар ростгўй, сохта гап ва ишни умуман қабул қилмайдиган халқимизнинг асл табиатига мутлақо ётдир», – дейди у.\n«Илгари ҳокимлар ташрифдан ташрифгача бўлган вақт оралиғида бамайлихотир, таъбир жоиз бўлса, ялло қилиб юрарди, энди эса улар ўз олдига аниқ мақсад ва вазифа қўйиб, халқ билан маслаҳат асосида астойдил ишламоқда. Чунки улар билади: Президент келгуси сафар албатта ҳар бир масала бўйича аниқ натижани сўрайди», – дея хулоса қилади давлат раҳбари.\nТашқи ишлар вазирлигининг ахборот агентлиги: Ашраф Ғани Ўзбекистон ҳудудида эмас


Ўзбекистонда юридик шахслар тўлайдиган мулк солиғи ставкаси пасайтирилди. Лекин солиқ тўловчиларнинг харажатлари ошиши кутилмоқда - Bugun.uz\nЎзбекистонда юридик шахслар тўлайдиган мулк солиғи ставкаси пасайтирилди. Лекин солиқ тўловчиларнинг харажатлари ошиши кутилмоқда\n17:23 | 07-01-2022\nЎзбекистонда юридик шахсларнинг мол-мулкига солинадиган солиқ ставкаси 2 фоиздан 1,5 фоизга пасайтирилди. Лекин янги тартибга кўра, солиқ тўловчиларнинг тўлов суммаси камайиши эмас, балки кўпайиши кутилмоқда.\nСолиқ тушумлари кўпайиши бўйича тахмин биргина Тошкент шаҳрининг 2022 йилги ва 2021 йилги бюджетини ўзаро таққослаганда ҳам яққол кўзга ташланади. Масалан, 2021 йилда Тошкент шаҳри бюджетига Юридик шахсларнинг мол-мулкига солинадиган солиқдан 313 миллиард тушум бўлган, янги тартиб амал қилгандан кейин жорий йил бу сумма 728 миллиардга ошиши кутилмоқда. Бу дегани юридик шахсларнинг мол-мулкига солинадиган солиқ тушуми 2 баравардан кўпроққа ошиши режалаштирилган.\nШунингдек, минимал қиймат ўрнатишда Қорақалпоғистон Республикаси Жўқорғи Кенгеси ва халқ депутатлари вилоятлар Кенгашлари белгиланган минимал қийматга, туманларнинг иқтисодий ривожланишига қараб 0,5 гача бўлган камайтирувчи коэффициент киритиши мумкин.\nАгар объектнинг 1 квадрат/метри қиймати белгиланган минимал қийматдан паст бўлса, солиқ тўловчи кўчмас мулк объектлари қийматини мустақил баҳолашни амалга ошириш учун баҳоловчиларни жалб этишга ҳақли. Бунда мустақил баҳолаш натижалари солиқ базаси сифатида эътироф этилади. Аммо бу баҳо «снос» масалаларида мулк эгаларининг ўзига қарши ишлаши мумкин.


Эмизикли аёллар учун озиш сирлари… — Фойдали мақолалар — Maslahatim.uz\n09/08/2016 23/08/2016 Умида Худойназарова 6 комментариев аёллар учун, озиш учун, фойдали маслаҳат\nКўпчилик аёллар чақалоқ дунёга келгач ўз гўзал қоматларини қандай қилиб қайтариш ҳақида ўйлаб қоладилар. Бироқ ҳамма аёлларда ҳам гормонал ўзгариш ва на эмизиш вазн ташлашга олиб келмайди. Қаттиқ парҳезлар эса эмизикли аёл ва чақалоққа фақат зарар келтириши мумкин.\nЭмизикли даврда озишнинг иложи бор, аммо буни аста-секин, кескин парҳезларсиз амалга ошириш керак.\nТаомномангиздан ёғли таомлар ва ширин ичимликларни чиқариб ташланг. Оз-оздан тез-тез овқатланинг ва етарли даражада тоза сув ичинг.\nЖисмонан фаол бўлинг, тоза ҳавода сайр қилинг. Кўпгина машқларни кичкинтойингиз билан бирга бажаришингиз мумкин, аминманки, у ҳам бундан бир олам завқ олади.\nФарзанд кутиш вақтида аёл ўртача 8 кгдан 25 кггача вазн йиғади. Бу кўрсаткич бола вазни, плацента, қўшилган қон миқдори, болани ўраб турувчи сувни ўз ичига олади.\nБу даврда она йиғадиган вазн боланинг ривожланиши ва она саломатлиги учун ниҳоятда муҳим. Авваллари керакли ёғ ҳужайралари инсон организмида чақалоқлик ва ўсмирлик даврларида тўпланади, деб ҳисобланар эди. Аммо сўнгги тадқиқотларга кўра «фойдали ёғлар» она қорнида — ҳомиладорликнинг 3-тримесртда шаклланар экан. Бундан келиб чиқадики, ҳар бир ҳомиладирлик янги ёғ қатламларининг ҳосил бўлиши билан биргаликда кечади. Шундай экан табиатга қарши бориш мантиқсиз. Аммо барибир ушбу маслаҳатларга амал қилган ҳолда вазн ташлашга эришиш мумкин.\nАвваламбор қаттиқ парҳезларни бутунлай унутинг. Таомномангиз фойдали маҳсулотлардан иборат бўлиши керак. Агар она организмига оқсил етишмаса, организм бу етишмовчиликни мускул қатлами ҳисобидан тўлдиради. Бу эса аёл териси, сочлари, умуман гўзаллиги ҳисобидан деганидир. Зарур ёғлар етишмаганда эса нерв системасида ўзгариш бўлиб, она асабийлашади ва тез чарчайди. Шунинг учун ҳам эмизиш даврида ҳар қандай парҳез жуда зарарлидир.\nЎз таомномангизни кўриб чиқинг. Ёғли таом еганда сут ҳам тўйимли бўлади, деган фикрни бутунлай унутинг. Сиз истеъмол қилган ёғлар сут таркибига умуман кирмайди, ортиқча ёғ қатлами сифатида танангизга жойлашади холос. Ёғли, қовурилган таомларни иложи борича кам истеъмол қилинг.\nТаркибида консервантлар бўлган маҳсулотларни ҳам расионингиздан чиқариб ташланг. Колбаса ва сосискалар ўрнига табиий қайнатилган гўшт енг.\nШирин ичимликлар, сокларни тоза сувга алмаштиринг. Жавдар унидан тайёрланган нон маҳсулотларини кўпроқ енг, сабаби уларда керакли микроэлементлар бўлиб, улар болада аллергия хавфини камайтиради, ҳам қорнингизни узоқ вақт тўқ тутади.\nЁнғоқларни ҳам керагидан ортиқ истеъмол қилманг. 1 стакан пистада 800 каллория бўлиб, бу кунлик норманинг деярли ярмини ташкил қилади. Ширинликларни таомномангизган чиқариб ташланг, улар болага фойда келтирмайди, қоматингизга эса фақат зарар етказади.\nВақтга қараб овқатланинг. Масалан ҳар 3 соатда оз-оздан енг. Бунда моддалар алмашинуви тезлашиб, ортиқча вазн аста-секин йўқола бошлайди.\nЕтарли даражада сув ичинг. Танага сув етишмаслиги натижасида сут ҳам келмайди. Ёдингизда тутинг эмизиш даврида зарарсиз озиш ойига 2 кгни ташкил қилиши керак, акс ҳолда бола ва она саломатлигига жиддий зарар етиши мумкин.\n← Речел Керри! Уни ўлдиришганида 23 ёшда эди. 16 йил аввал… (албатта ўқинг)\nСолиҳлардан бири айтади… →\nЭмизикли аёллар учун озиш сирлари…: 6 комментариев\n10/08/2016 в 5:51 пп\nEmizikli ayollar o’zi ozg’in bo’lishadi-ku!\n10/08/2016 в 10:39 пп\nShahnozaxon, hammada ham siz aytgandek bo’lavermaydi. Ko’pchilik ayollar homiladorlikda uncha semirmay, aynan emizish davrida ancha ortiqcha vazn to’playdilar. Ushbu mavzu shundaylarning talablariga binoan yoritildi. Sizni qiziqtirgan mavzular bo’lsa, izohda qoldiring)).\n04/03/2017 в 12:10 дп\nГапингиз тугри. Мен хозир 3фарзандимни эмизиш давридаман. Росса семирдим иштахам карнай бб кетади хар эмизганимда.алохида тураман кайнонамдан шунгами росса эринчокман.котта фарзандларим хам ишимни кулимдан олиб колишган.лн семиришни истамайман. Шу эринчоклигимни йукотишим кк\n11/08/2016 в 10:43 пп\nNimagadir man emizgan vaqtimda ozdimde, farzandimni kokrak sutidan chiqarganimdan keyin semirib ketdim:(\n10/04/2017 в 8:57 пп\nМенда хам хозир 3 фарзанд энди 2 ойлик булдик . Хомиладорликда 16кг кушдим .тугрикдан сунг 6 кг кетди .10 кг ошикча весим бор шуни кетказолмаяпман хали\n09/11/2018 в 10:05 дп\nSalom men 3 farzandim 11oylik sonimda,qornimda ortiqcha yoglar bor shuni qanaqa qilib yoqotsam boladi homiladorlikda,emizishda semirdim hoziram emizaman rahmat


Олтин силсила ҳақида — Зикр аҳлидан сўранг\nСаволлар › Мавзу: Турли саволлар › Олтин силсила ҳақида\nAkmal сўради 9 ой аввал\nСамимий тилакларингиз учун ташаккур. Таржима ишлар давом этмоқда дуо қилиб туринглар. Босишга рухсат берилиши билан навбатма навбат сотувга чиқади.\nАёллар масжидга боришига келсак. Аслида масжидга бориб намоз ўқиш аёллар учун ҳам жоиз эди. Эркак-аёл бир-бирларига фитна бўлмасликлари учун, масжидларнинг жойлашиши ҳам ҳозирги каби икки қаватли ва кўп хонали бўлмагани учун Умар розияллоҳу анҳу бундан қайтаранлар. Ҳозирда эркак-аёллар аралашиб фитна бўладиган жойлар ҳаммамизга маълум бўлганидек тўйхона, кинохона, кафе кабилар бўлиб қолди. Аёллар масжидга бориб, зиёрат қилиб у ерларда намоз ўқишлари ижобий иш бўлиб қолди. Масалан шарҳримизнинг энг кўркам Минор, Ҳазрати Имом масжидларига борганлар ибрат оладиган, савоб оладиган ва олдин қилмаган яхшиликларини қиладиган бўлмоқдалар. Қолаверса, шаҳримиз катта шаҳар, дунёнинг турли мамлакатларидан зиёратчилар келишади. Мусулмон мамлакатларидан келган сайёҳатчи аёллар ҳам намозларни ўқишда масжидга бормай иложлари йўқ. Ҳатто водий ва воҳадан келганлар ҳам бунга муҳтож бўладилар. Фиқҳ деб ҳолатни тўғри баҳолашга айтилади. Умар розияллоҳу анҳу даврида фитна чиқмаслиги учун қайтариш тўғри эди. Ҳозирги кунда шуниси тўғри бўлса керак. Валлоҳу аълам!


БУЮРТМАДАГИ КАМЧИЛИК МУРОЖААТ САБАБ БАРТАРАФ ЭТИЛДИ\nТермиз шаҳар истеъмолчилар ҳуқуқларини ҳимоя қилиш жамиятига фуқаро Гавҳар Мардонова мурожаат қилди. Мурожаатда таъкидланишича, истеъмолчи 2017 йилнинг июль ойида Термиз шаҳридаги МДФ эшиклари корхонасига буюртма\nИСТЕЪМОЛЧИ ҲАҚ БЎЛИБ ЧИҚДИ!\nЖиззах вилоят Дўстлик туман истеъмолчилар ҳуқуқларини ҳимоя қилиш жамиятига Алишер Навоий маҳалла фуқаролар йиғинида истиқомат қилувчи фуқаро Феруза Ғаффорова мурожаат қилди. Мурожаатда таъкидланишича, истеъмолчининг газ\n2 800 000 СЎМ “ҚАРЗДОРЛИК” ИСТЕЪМОЛЧИ ФОЙДАСИГА ХАЛ ҚИЛИНДИ!\nБеруний тумани Навоий овул фуқаролар йиғинида яшовчи фуқаро Эргаш Ҳасанов туман истеъмолчилар ҳуқуқларини ҳимоя қилиш жамиятига мурожаат қилди. Унга кўра истеъмолчининг хонадонида 2015 йил 16


Озиқ-овқат хавфсизлигини таъминлашга доир президент қарори тайёрланди\n20:51 09.10.2019 (Янгиланган 20:57 09.10.2019)\n“Озиқ-овқат хавфсизлигини таъминлашнинг қўшимча чора-тадбирлари тўғрисида”ги президент қарори лойиҳаси тайёрланди.\nТОШКЕНТ, 9 окт – Sputnik. “Озиқ-овқат хавфсизлигини таъминлашнинг қўшимча чора-тадбирлари тўғрисида”ги президент қарори лойиҳаси умумий муҳокамага қўйилди.\nЛойиҳада Қишлоқ хўжалиги вазирлиги тузилмасида давлат-хусусий шериклик асосида Органик қишлоқ хўжалиги ва озиқ-овқат маҳсулотларини ишлаб чиқаришга ихтисослаштирилган агрокластер (Органик агрокластер) ташкил этиш тўғрисидаги таклифига розилик бериш белгиланган.\nҲужжатда ёзилишича, органик агрокластернинг асосий вазифалари:\n- қишлоқ хўжалиги маҳсулотларини органик усулда етиштиришни ташкил этиш;\n- органик сифатга эга бўлган озиқ-овқат маҳсулотларини ишлаб чиқаришни йўлга қўйиш;\n- органик маҳсулотларни ишлаб чиқишда илм-фан ютуқлари ва замонавий технологиялардан кенг фойдаланиш;\n- органик маҳсулотлар ишлаб чиқариш (етиштириш, сақлаш, қайта ишлаш)да ер майдонлари сув ресурсларида оқилона фойдаланишда автоматлаштирилган ва интеллектуал технологияларни кенг қўллаш;\n- органик маҳсулотлар учун самарали технологияларни қўллаш бўйича меъёрий ва услубий қўлланмалар ишлаб чиқиш ва оммалаштириш;\n- органик маҳсулотлар ишлаб чиқаришни ташкил этиш ва илғор техника ва технологиялардан самарали фойдаланиш йўналишида кадрлар тайёрлаш, қайта тайёрлаш ва малакасини ошириш;\n- қишлок хўжалигининг ресурстежамкор хорижий техника ва технологияларни келтириш, дала тажрибалари ва лаборатория синовлари ўтказиш ҳамда унинг ижобий натижаларини кенг жорий этишга тавсия этиш;\n- анаънавий, ноанаънавий экин турларини ва уларни қайта ишланган маҳсулотларини ўрганиш, уларни етиштиришни ва қайта ишлашни йўлга қўйиш.\n“2020-2021 ўқув йилидан бошлаб Тошкент давлат аграр университетида “Ограник қишлоқ хўжалиги ва органик маҳсулот етиштириш” бўйича бакалавриат таълим йўналишлари ва магистратура мутахассисликларини ташкил этсин”, - дейилган ҳужжатда.


Шакира БМТнинг барқарор ривожланиш саммитида Айлон ва Ғолиб Курдига бағишлаб қўшиқ айтди\n20:01 / 28.09.2015\nМашҳур лотин америкалик хонанда Шакира 25 сентябрда Нью-Йоркда БМТнинг глобал ривожланиш саммити очилишида Суриядаги урушдан қочиб, тинч ҳаёт излаб ўз оиласи билан денгиз орқали Европага ўтаётганда денгизда чўкиб кетган суриялик 3 ёшли бола Айлон Курди ва унинг 5 ёшли акаси Ғолиб Курди ҳамда барча суриялик қочқинларнинг фарзандларига бағишлаб Жон Ленноннинг “Imagine” қўшиғини куйлади.\nХонанда қўшиқни куйлашдан олдин нутқ сўзлади ва қўшиқни Суриядаги урушлар жабрдийдалари бўлган барча суриялик болаларга, хусусан марҳум ака-ука Айлон ва Ғолиб Курдига бағишлашини айтди.\nҚайд этиш жоизки, охирги вақтларда Шакира камдан-кам ҳолларда омма олдида кўринмоқда. Гап шундаки, Шакира бутун вақтини шахсий ҳаётига, хусусан иккита ўғил фарзандини тарбиялашга бағишламоқда.\n“Шакира Изабель Муборак Риполл Лотин Америкасидан чиққан муҳожирларнинг таълим даражасини ошириш бўйича АҚШ президентининг консультатив комиссиясининг аъзоси қилиб тайинланди”, дейилмоқда АҚШ президенти маъмуриятида.\nШакира 2003 йилда ЮНИСЕФнинг кўнгилли элчиси этиб тайинланган. Ўтган йили Халқаро меҳнат ташкилоти Шакирани кам таъминланган лотин америкалик оилалар болаларига кўп йиллик ёрдами учун медаль билан тақдирлаган эди.\nАсли колумбиялик бўлган Шакира бутун дунё бўйлаб кўплаб таълим лойиҳаларида иштирок этади.


Ўзбекча аҳолишунослик: намозхонлар ва демография\nPosted on 10/11/2017 by nurbek in Бош мавзулар, Ислом, Махсус дастур, Ўзбекистон, Хабарлар with 0 Comments\nСтатистика худди яширилган касални ошкор қилувчи иситмадек гап – яланғоч рақамлар ё ёлғонни фош этади, ё панага олинган ҳақиқатни юзага чиқаради.\nКеча президент Шавкат Мирзиёев Санкт-Петербург губернаторини қабул қилгани ортидан ЎзА давлат агентлиги бир қизиқ рақамни эълон қилди.\nБаён қилишларича, ҳозир Россиянинг бу йирик кентида 1 миллионга яқин Ўзбекистон фуқароси меҳнат фаолиятини амалга оширмоқда экан.\nМаълумотингиз учун, хорижий бир шаҳарда 1 миллионга яқин ўзбекистонликнинг тирикчилик қилиши – жуда катта рақам.\nМасалан, Ўзбекистоннинг ўзидаги икки вилоятда ҳам тахминан шунча одам – Навоий вилоятида 900 минг, Сирдарё вилоятида 800 минг киши истиқомат қилади.\nПитерда 1 миллион, Москвада қанча?\nТурли таҳлилчи-ю кузатувчиларнинг ўзбекистонлик муҳожирлар сони борасидаги тахминий ҳисоб-китобларини эътиборсиз қолдириш мумкин. Лекин давлат агентлиги бу масалада ахборот берганидан сўнг, саволлар туғилади.\nЎзА биргина Санкт-Петербургда салкам 1 миллион ўзбекистонлик бор деганида фақат қонуний меҳнат қилаётган муҳожирларни назарда тутганми ёхуд ноқонуний мақомдаги ўзбекларни ҳам ҳисобга олганми — ёлғиз Яратганга аён.\nСанкт-Петербург яхши, лекин Россияга борган муҳожирлар учун энг жозибадор макон эмас. Россиянинг ҳар қандай ички рейтингида бўлгани каби, мигрантлар сони бўйича ҳам пойтахт Москва биринчи.\n“Демоскоп Weekly” маълумотига кўра, бутун Россия бўйича патент олиб ишлаётган жами меҳнат муҳожирларининг 420 мингга яқини Москва шаҳрида, салкам 200 минги Санкт-Петербургда.\nАйни дамда, патентли бу муҳожирларининг 58 фоизини (ёки 926 минг нафарини) ўзбекистонликлар ташкил этади. Патентсизлари, мантиқан, бундан-да кўп.\nБу ҳол, агар Петербургда 1 миллионга яқин ўзбекистонлик бўлса, Москвада ундан ҳам кўпроқ ватандош бор, деган хулосага асос бўлиши мумкин.\nЎз навбатида, ЎзА агентлиги эълон қилган “1 миллионга яқин юртдош” ахбороти эса ҳам қонуний, ҳам ноқонуний муҳожирларни қамраб олгани эҳтимоли юқори.\nЎзбекистон ташқи ишлар вазири Абдулазиз Комилов июлда ўзбекистонлик ватандошлар билан ўтказган мулоқоти чоғида ўтган йили 1,7 миллион ўзбекистонлик Россияга чиқиб кетганини айтганди.\nРоссия ижтимоий таҳлил ва прогнозлаштириш институти эса 2017 йил 1 август ҳолати бўйича Россияда салкам 2 миллион ўзбекистонлик бўлгани ҳақида маълумот берган.\nРоссия ички ишлар вазирлиги маълумотларига кўра, 2017 йил бошидан бери 3 миллиондан зиёд Ўзбекистон фуқароси Россияда рўйхатга олинган. Рўйхатга олинмаганлари қанчалигини аниқлаш имконсиздек кўринади.\n‘15 миллион намозхон‘\nЎзбекистоннинг давлат Статистика идораси яқинда мамлакат аҳоли сонига доир янги маълумотларни эълон қилди. 1 октябрга келиб, Ўзбекистон аҳолиси сони 32,5 миллион кишига етган.\n2017 йил 1 январида аҳоли сони 32,1 миллион киши эди – уларнинг 16,1 миллион нафари (ёки 50,2 фоизи) эркаклар, 15,9 миллиони (49,8 фоизи) эса аёллар.\n32,1 миллион киши ҳам, 32,5 миллионлик рақам ҳам барча-барчани – янги туғилган чақалоқлардан тортиб, аср билан тенглашган отахону онахонларни, ўзбеку русларни ўз ичига олган.\nШу жиҳатдан, давлат Статистика идорасининг бу рақамлари ЎзА давлат агентлиги томонидан 2017 йил 1 сентябрда – Қурбон Ҳайити куни эълон қилинган маълумотлар билан зиддиятга боради.\n“Мамлакатимиздаги жомеъ масжидларида ҳайит намози ўқилди. Дастлабки маълумотларга кўра, уларда 15 миллиондан ортиқ юртдошимиз саодатли кун ибодатини адо этди”, деб ёзганди ўша куни ЎзА.\nСаволлар кўп, лекин ҳеч бўлмаса улардан бири янграши керак – намозга чақалоқлар ҳам чиққанми?\nЯна бир қизиқ жиҳат — 2017 йил 1 январь ҳолати бўйича, Ўзбекистонда 750 мингдан зиёд рус, 177 мингга яқин корейс, 70 мингдан зиёд украин миллатига мансуб аҳоли бор.\nУлар нуфусида ярми аёллар деб топилса ҳам, қолган ярми салкам ярим миллион эркак бўлиб чиқади. Миллати, эҳтимолки, дини ҳам бошқа, лекин Ўзбекистон аҳолиси таркибидаги 16,1 миллион эркак қаторидаги кишилар.\nЎзА келтирган ҳар иккала рақам – Санкт-Петербургнинг ўзида салкам 1 миллион ватандош яшаши ва Ҳайит намозига 15 миллион киши чиққани ҳақидаги маълумотлар рост деб қабул қилинадиган бўлса, яна савол туғилади.\nМодомики, агар Ўзбекистонда Ҳайит намозига бир кунда 15 миллион киши чиқса, биргина Санкт-Петербургнинг ўзида 1 миллионга яқин, Москвада ундан кўпроқ, бутун Россия бўйлаб 2 миллиондан зиёд ўзбекистонлик тирикчилик қилаётган бўлса, Россиядан ташқари Туркия, Қозоғистон, Жанубий Корея, АҚШ ва бошқа мамлакатларда ҳам минглаб, юз минглаб ўзбек ватандошларни бирлаштирган жамоалар борлиги ҳам ҳисобга олинса – Ўзбекистон аҳолиси, балки, 32,5 миллион эмас, ундан ҳам кўпроқдир?\nЛекин Фарғона водийси ёки Сурхондарёдаги катта ва кичик қишлоқларда, мавсумига қараб, эркак зоти анқонинг уруғи бўлиб қолиши, нафақат эркаклар, балки аёлларнинг ҳам маҳалла-маҳалла бўлиб Ўзбекистондан четга ишлашга кетаётганига жонли гувоҳ бўла туриб, бир кунлик бомдод намозига 15 миллион киши чиқа олишига яна шубҳаланиб қоласан, киши.


Россияга валюта келиши 2014 йилдан биринчи марта нолга тушиб кетди » Ўзбекистон янгиликлари – Zamin.uz\n12-07-2016 | 08:46\nZAMIN.UZ / Иқтисодиёт / 12 Июл 2016 года952\nРоссияга валюта келиши 2014 йилдан биринчи марта нолга тушиб кетди\nРоссия Банки маълумотларига кўра, Россияга хорижий валюта келиши икки йил ичида биринчи марта нолга тушиб кетди. Тегишли маълумотлар Марказий банк сайтида чоп этилган. Бу ҳақда "Kun.uz" хабар бермоқда.Банк материалларида мамлакатга валюта келиши ва кетиши ўртасидаги фарқ 2016 йил 2-чораги бўйича 3,4 млрд долларни ташкил қилгани таъкидланган. Бу 1-чоракдагидан 3 марта ҳамда ўтган йилнинг шу даврига нисбатан 5 марта камроқдир.Марказий банк статистикасидан Россия икки йил ичида биринчи марта ишлаб топгандан кўра кўпроқ валюта харажат қилгани келиб чиқмоқда. Валюта чиқиб кетиши 1,84 млрд долларни ташкил қилган.Аввалроқ Россиянинг халқаро захиралари 1 июль ҳолатига кўра 392,756 млрд долларни ташкил қилгани маълум қилинганди. Бир ой аввал бу қиймат 387,716 млрд долларни ташкил қилган.\nЎқишни тавсия қиламиз Ўзбекистон олтин валюта захиралари ҳажми 24-25 млрд долларга етган


Архивы СУВ ТОШҚИНИ - tafsilar.info\n08 Dekabr 10:34 by Редакция\nБританиянинг энг янги HMS Prince of Wales авиатшувчи кема бортида юз берган тошқин туфайли олти ойгача ишламай қолди. The Sun газетаси хабар беришича, ҳозиргина маълум бўлган ҳодиса октябр ойида Портсмутдаги самолёт ташувчи уйнинг портида содир бўлган. Газетанинг ёзишича, ҳодиса, натижада минглаб литр сув двигател хонасини сув босган ва электр панеллари 24 соат давомида сув остида\nАВАРИЯАВИАТАШУВЧИ КЕМАБРИТАНИЯЛИККЕМАСУВ ТОШҚИНИ\n26 Noyabr 23:29 by Редакция\nСардобаликларнинг муаммолари ҳал қилинмади. Уйингизда томидан маҳрум бўлган одамлар уйсиз қолишмоқда. Бугун мактаблар ва болалар боғчалари уларнинг уйига айланди. Эртага одамлар қаёққа боришади? Бу саволга ҳеч кимнинг жавоби йуқ. Сардоба сув омборидаги тошқин пайтида кадастр ҳужжатларини ёъқотган уй эгаларининг айтишича, Ўзбекистонда совуқ бошланганидан кейин ҳам улар уйсиз қолишмоқда. Ягона уйидан айрилган одамлар турли идораларга мурожаат\n13 Oktabr 18:22 by Редакция\nБугун, 2020 йил 13 октябр, Президент Шавкат Мирзиёев Сардоба сув омбори тўғонининг очилишидан зарар кўрган одамлар учун қурилган уйларни кўздан кечирди. Янги турар-жой майдони Мирзаобод туманида қурилган беш қаватли 40 та бинодан иборат. Тошқин натижасида 2211 та уй яшашга яроқсиз ҳолга келиб қолган, яна 2499 та уй катта зарар кўрган. Таъсирланган маҳаллаларни тиклаш учун 50


Тадбиркорликни ривожлантиришда Қашқадарёда нималар қилинмоқда? - EFFECT.UZ\nТадбиркорликни ривожлантиришда Қашқадарёда нималар қилинмоқда?\n. 15:58 | 09.10.2021\nЎзбекистонда кичик бизнес ва хусусий тадбиркорликни ривожлантириш учун қулай шарт-шароит яратиш, хусусий мулк муҳофазаси ва кафолатларининг ҳуқуқий механизмларини янада мустаҳкамлаш, тадбиркорликни ривожлантириш йўлида бюрократик тўсиқларни бартараф этиш, инвестиция муҳити ва ишбилармонлик ҳолатини яхшилашга қаратилган чора-тадбирлар амалга оширилмоқда.\nҲозир Қашқадарёда 31,9 мингдан ортиқ тадбиркорлик субъекти фаолият юритиб, ялпи ички маҳсулотнинг 71 фоизи кичик ва хусусий бизнес субъектлари хиссасига тўғри келмоқда, меҳнатга лаёқатли аҳолининг 81,4фоиздан ортиғи ушбу секторда иш билан таъминланган.\nДавлат раҳбарининг Олий Мажлисга Мурожаатномасида 2021 йилда мамлакат иқтисодиёти камида 5 фоиз ўсиши мақсад қилинган. Бу эса ўз навбатида иқтисодий ўсишнинг қўшимча захираларини топиш ва сафарбар қилишни талаб этади.\nПрезидент томонидан барча даражадаги раҳбарларга ўз соҳаси бўйича маҳаллалардаги ҳолатни ўрганиш, “ўсиш нуқталари”ни аниқлаб, уларни ривожлантириш вазифаси қўйилди.\nИқтисодий комплекс вакилларини маҳаллага тушириб, вертикал тизимни, барча органлар фаолиятини ўзаро мувофиқ йўлга қўйиш, ҳар бир раҳбарнинг мазкур тизимдаги шахсий масъулияти ва жавобгарлигини белгилаш, барча жараёнларга кўмаклашувчи онлайн электрон платформа яратиш зарурлиги таъкидланди.\nХизматлар соҳасида ишга солинмаган имкониятларни тўлиқ сафарбар этиб, ҳудудларда сервис шохобчаларини кўпайтириш, янги замонавий хизмат турларини кенгайтириш зарурлигини таъкидлади. 2021-2023 йилларда хизматлар соҳасини ривожлантириш дастурига ёшлар кенг жалб этилиши белгиланди.\nВилоятда хам ўз тадбиркорлик фаолиятини йўлга қўйиш истагида бўлган фуқаролар, айниқса ёшлар жуда кўпчиликни ташкил этади.\nМаҳаллабай ишлашнинг “Андижон тажрибаси” бўйича Тадбиркорликни ривожлантириш агентлигининг Қашқадарё вилояти бўйича ваколатли офиси ходимлари хам ушбу жараёнга жалб қилинган бўлиб, бугунги кунгача Шахрисабз, Яккабоғ, Чироқчи, Касби, Миришкор, Косон, Муборак, Касби туманларида мониторинг ўтказилди.\nЎрганиш жараёнидан шундай хулоса қилса бўладики, аксарият тадбиркорлик субъектларининг асосий иш фаолияти савдо-сотиққа қаратилган ва бир хил махсулотлар сотишга ихтисослашган. Бундан ташқари савдо дўконларининг аксарияти бир худудда яъни махалла маркази ёки асосий кўчасида жойлашган. Натижада тадбиркорлар орасида носоғлом рақобат мухити юзага келишига олиб келмоқда.\nТадбиркорлик субъектлари, айниқса савдо дуконлари ва бир-хил йўналишдаги хизмат кўрсатиш обектларини хонадонлар жойлашуви, ахоли зичлиги, ижтимоий соха обектлари жойлашувига асосан дислокациясини қатъий архитектура талаблари ва шахарсозлик нормаларига асосан амалга оширилса мақсадга мувофиқ бўларди.\nХудуднинг географикжойлашуви, иқлим шароити, тупроқ таркиби ва шу каби бошқа омиллардан келиб-чиқиб ишлаб чиқариш, хизмат кўрсатиш сохаларини ривожлантириш масаласига алохида эътибор қаратиш лозим. Азалдан вилоятнинг аксарият махаллаларида муайян тадбиркорлик йўналишлари ривожланган, яъни косиблар, чилангарлар, дурадгорлар ва хоказо.\nШу йўналишларда хозиргача ананаларини сақлаб қолган усталаримиз мавжуд. Биз мозийга қайтиб бугунда эхтиёжи паст бозорбоп бўлмаган ноликвид махсулот ишлаб чиқаришни кўпайтириш тарафдори эмасмиз. Замоннинг зайили билан бугунги кунда хохлаган махсулотни ишлаб чиқаришни ёки хизмат кўрсатиш масканини йўлга қўйиш имконияти мавжуд.\nТадбиркорнинг асосий масаласи тайёр махсулотни сотиш. Шундай экан тадбиркорликни янгидан йўлга қўяётган фуқароларимиз фаолиятини йўлга қўйишдан аввал жахон ва республика бозоридаги талабни мукаммал биладиган мутасадди ташкилотлар билан хамкорликда ишлашлари талаб этилади.\nХудуддаги мавжуд ер майдонларидан самарали фойдаланиш мақсадида махалланинг салохиятли тадбиркорларини жалб қилган ҳолда ишлаб чиқариш корхоналарини ташкил этиш орқали ушбу корхоналарга хотин-қизлар ва ёшлар дафтарига кирган фуқароларни иш билан таъминлаш чораларини кўриш лозим.\nЕтук олимлар, малакали мутахассисларни жалб қилган холда ахоли томорқасидан самарали фойдаланишнинг айнан Қашқадарё тажрибасини ишлаб чиқиш мақсадга мувофиқ бўларди.\nВодий вилоятларида ахолининг зичлиги, ер ресурсларининг чекланганлиги натижасида томорқа маданияти воха вилоятларига нисбатан анчагина яхши ривожланган. Вилоят рахбарияти томонидан мутасадди рахбарларни водий вилоятларига тажриба алмашишлари учун бир неча маротаба хизмат сафарлари уюштирилди.\nАммо ушбу тажрибани ахолининг кенг қатламларига жорий қилиш масаласи суст бормоқда. Туманларга ташрифларимиз давомида маълум бўлаяптики; томорқа эгаларининг асосий важлари ва муаммолари сув таъминоти.\nДунёда сув ресурсларидан самарали фойдаланиш бугунги куннинг долзарб масалаларидан бири бўлиб, иқлим ўзгариши ва атроф-муҳит шароитининг ёмонлашиши туфайли кўплаб сув манбалари хавф остида қолмоқда.\nДунё ресурслари институтининг прогнозларига кўра, 2040 йилга келиб, жаҳоннинг 33 давлати сувнинг ўта оғир даражада танқислиги муаммоси билан тўқнашади.\nБу мамлакатлар орасида Марказий Осиё давлатларининг барчаси мавжуд. Қолаверса, сув айрим минтақалар учун геосиёсий барқарорлик омили бўлиб, сувдан фойдаланиш ва тақсимлашнинг самарали ва барқарор амалиётларини ишлаб чиқиш минтақа мамлакатларининг келажакдаги иқтисодий ва ижтимоий ривожланиши учун жуда муҳимдир.\nИзлаган имкон топади деганларидек вилоятда мавжуд сув ресурсларидан самарали, тежамкор технологиялар асосида фойдаланилса, ер ости сувларидан унумли фойдаланиш йўлга қўйилса ушбу муаммони хал қилиш имконияти мавжуд.\nМавзу бўйича озроқ чекиниш қилиб Голландия давлатининг қишлоқ хўжалиги сохасига назар ташласак.\nГолландиянинг ЯИМ 700 миллиард доллар бўлиб, аҳоли жон бошига 40,7 минг еврога тўғри келади ва бу соҳада ҳам дунёнинг кучли 10 та давлати қаторига киради.\nМамлакат умумий ер майдонининг 65 фоизини қишлоқ хўжалиги эгаллаган. Мамлакатдаги 4,5 миллион қорамолдан 2,5 миллион бош сигир сут ишлаб чиқаришга ажратилган. Ёғ етиштириш бўйича Европада 5-ўрин, пишлоқ ишлаб чиқариш бўйича 4-ўринда туради. Мамлакатдаги 1,5 минг гектар иссиқхонанинг тахминан 60 фоизи гулчиликка ажратилган.\nАграр соҳа экспорти бўйича мамлакатга мева-сабзавотлар 12 миллиард евро, сут маҳсулотлари 5 миллиард евро фойда келтиради. Ҳаммаси бўлиб қишлоқ хўжалиги мамлакатга 85 миллиард евро даромад олиб келади.\nМамлакатда аграр соҳада фаолият юритаётган бир ишбилармон 112 нафар кишини боқади. Германия ва Францияда бу кўрсаткич 2-3 маротаба кам. Россияда эса 9 тага тўғри келади. Голландия озиқ-овқат маҳсулотлари билан ўз мамлакати аҳолисини тўла таъминлабгина қолмасдан, маҳсулотлар экспорти бўйича АҚШдан кейин иккинчи ўринда туради.\nДунёда аҳоли зичлиги бўйича энг юқори ўринда бўлганлиги сабабли бу ерда ҳар бир квадрат метр жойдан тежаб-тергаб фойдаланилади. Голландия қишлоқ хўжалигининг деярли ҳамма соҳалари бўйича инновацион технологияларни жорий этиш борасида дунё эътирофидаги мамлакат ҳисобланади.\nГолландия қишлоқ хўжалиги 4 та инновацион устунга таянади: 1) механизация; 2) ихтисослашув; 3) интенсификация (унумдорликни ошириш, самарали қилиш) ва 4) компьютерлаштириш.\nГолландия чорвадорлари ҳар бир сигирнинг авлоди ҳақида маълумотга эга. Ҳар бир подадаги моллар бошма-бош санаб чиқилиши ва наслчилик китобига ёзиб, компьютерга тушириш йўлга қўйилган. Компьютер орқали мамлакат ҳудудидаги исталган сигир ёки буқа ҳақида бир неча сониялар ичида тўла ахборот олиши мумкин.\nМамлакат бўйича бир гектар яйлов ҳисобига 9,5 минг литр сут олинади, бу кўрсаткич дунёнинг ҳеч бир давлатида қайд этилмаган. Сутининг миқдори бир йилда 5600 литрдан камайиб кетса, сигирлар гўштга топширилади.\nҲар бир фермада 3 кунлик соғилган сутни сақлайдиган ҳажмда музлаткичлар мавжуд. Соғилган сут мамлакат ичкарисида фойдаланилса, уни қайта ишлашдан олинган маҳсулотлар асосан экспорт қилинади. Яна бир муҳим масала шундаки, бузоқлар учун ажратилган сутга тегиш ёки уни қайта ишлаш қатъиян тақиқланади.\nПаррандачилик йўналишида мамлакатда 90 миллиондан ортиқ товуқ боқилади. Паррандачилик фермасида бир кунда товуқнинг вазни ўртача 64 граммга ўсади. 1 килограмм парранда гўшти олиш учун 2,3 озуқа бирлиги сарфланади. Бройлер фермаларида бу кўрсаткич яна ҳам кам – 1,99 озуқа бирлигини ташкил қилади.\nГолландияда мева-сабзавотчилик, иссиқхоналар соҳаси йирик механизациялашган ва рентабелли соҳалардан бири ҳисобланади.\nИссиқхоналарда сув, ўғит ва зараркунандаларга қарши курашиш моддаларини етказиб бериш, микроэлементлар, йилнинг барча фаслида бир хил ҳарорат ва намликни яратиб бериш – буларнинг ҳаммаси автоматлаштирилган.\nБу мамлакат шампиньон замбуруғлари етиштириш бўйича ҳам дунёда етакчи давлат ҳисобланади. Ҳар йили етиштирилган ҳосилнинг 80 фоизи экспортга чиқарилади. Иссиқхоналарда механизация ўта ривожланганлиги туфайли бир йилда 6 мартагача замбуруғ экилиб, ҳосили териб олинади.\nИссиқхоналарда сабзавотлар кўчати етказиб бериш саноат асосида намуна бўладиган даражада йўлга қўйилган. Етиштирилган кўчатларнинг аксарияти Европанинг деярли барча мамлакатларига экспорт қилинади.\nБу юртни “гуллар мамлакати” ҳам дейишади. Еттита гулчилик илмий-тадқиқот маркази ва минглаб боғбонлар гулларнинг янги навларини етиштирмоқда. Ҳар йили мамлакат бўйича атиргулнинг юздан ортиқ нави рўйхатга олинади. Очиқ тупроқдаги гулчилик умумий гулчиликнинг 10 фоизини ташкил қилади.Дунё гул савдосининг 60 фоизи Голландия улушидир. Бу соҳада ҳам у биринчи ўринда туради.\nГолландияда тадбиркорликни ривожланиш стратегиясининг асосий йўналишларидан яна бири бу ахоли Тадбиркорлик фалсафасини эрта ўрганишидир.\nГолландияда мамлакат аҳолиси жон бошига ҳисоблаганда тадбиркорларнинг фоизи дунёда энг юқори даражада. Тадбиркорлик билими ва фалсафаси ёшликдан – боғча, мактаб, лицей, коллеж ва олий ўқув юртидан сингдирилиб, шакллантириб борилади.\nУйда ва мактабда голландлар ўз болаларини креатив асосда, амалдаги стандартларга тўғри келмайдиган ноанъанавий инновацион ғоялар билан фикрлашга даъват қилиб тарбиялайдилар.\nДунёнинг юзта энг илғор олий таълим муассасаси қаторига 3 та Голландия университети, шу жумладан, қишлоқ хўжалиги соҳасига кадрлар тайёрлаб берувчи Вагенинген университети ҳам киради.\nГолландияда инновация жадал ривожланиб кетишининг сабабларидан яна бири ўта ривожланган инфраструктура яратилганлигидир. Бу соҳада ҳам Голландия дунёда биринчи ўринни эгаллаб турибди.\nХудди шу каби мисолни Исроил давлати мисолида хам келтиришимиз мумкин.\nЖорий йилнинг 20 август куни Мухтарам Президентнинг тадбиркорлар билан ўтказган учрашувларида хам мамлакатда “тадбиркорликни жадал ва янада кенг ривожлантириш учун барча шароитларни яратиш – энг муҳим вазифамиздир” дея янабир бор таъкидлаб, шу ўринда еттита устувор вазифаларни белгилаб бердилар.\nБиринчи йўналиш. Келиб тушган мурожаатларнинг 40 фоизи бизнесни молиялаштириш ва молия-кредит масалалари билан боғлиқ бўлиб ушбу мурожаатларнинг асосий қисмида кредит ставкаларининг юқорилиги ва кўплаб кредитларнинг қисқа муддатга, тадбиркор учун ноқулай шартларда берилаётгани қайд этилган. Шу боисдан бизнесни молиялаштириш, молия-коедит сохасини янада такомиллаштириш.\nИккинчи йўналиш – солиқ тизимини такомиллаштириш, бизнесга солиқ юкини имкон қадар камайтириш.\nУчинчи йўналиш. Тадбиркорларни энг кўп қийнаётган муаммолардан яна бири – ер ажратиш масаласи бўйича 4 мингдан зиёд мурожаатлар келиб тушган.\nЖорий йилда ушбу йўналишда катта ислоҳотларни бошланганлиги, бу борада Олий Мажлис палаталари томонидан маъқулланган қонун имзоланганлиги, бу ҳужжатнинг қабул қилиниши мамлакатнинг янги тарихида ислоҳотлар йўлидаги энг катта қадамлардан бири бўлши таъкидланди.\nТўртинчи йўналиш. Бизнес учун зарур бўлган инфратузилма муаммоларини 3 мингга яқин тадбиркорлар кўтарган. Инфратузилмани ривожлантириш долзарб масалалардан бири этиб белгиланди.\nБешинчи йўналиш. Экспортёр корхоналарни қўллаб-қувватлаш, кичик бизнесни экспорт фаолиятига кенг жалб этиш борасида ҳам бошлаган ислоҳотларимиз қатъий давом эттириш.\nОлтинчи йўналиш. Маҳсулотларимиз рақобатбардош бўлиши, янги бозорларга чиқиши, умуман, ҳудудлараро савдо ва кооперация алоқаларини боғлашда транспорт-логистика тизимини янада ривожлантиришни изчил давом эттириш.\nЕттинчи йўналиш. Тадбиркорлик фаолиятига аралашувларни қисқартириш, соҳадаги тартиб-таомилларни соддалаштириш, хусусий мулк дахлсизлиги борасидаги сиёсатни қатъий давом эттиш масалалари энг долзарб йўналишлар этиб белгиланди.\nБундан ташқари президент 20 август санасини мамлакатда “Тадбиркорлар куни” деб эълон қилиб, уни ҳар йили кенг нишонлашни таклиф этди. Ушбу таклифнинг ўзи мамлакатда Президент ва хукумат томонидан тадбиркорликка берилаётган эътиборнинг яққол намунасидир.\nШу ўринда Президентнинг учрашувдаги сўзларидан айримларини келтириб ўтмоқчимиз.\nТакрор ва такрор айтаман, ишнинг кўзини биладиган, одамларга меҳнат қилиш ва даромад топиш учун шароит яратадиган, ватанпарвар ҳамда фидойи тадбиркорларни биз доимо бошимизга кўтарамиз.\nПрезидентнинг талаби ва бошлаган ислоҳотларимизнинг асл маъно-мазмуни ҳам айнан шундан иборат.\nБарчамиз анашу талаб асосида ишласак, меҳнат қилсак, албатта мамлакатда тадбиркорлик ривожи мутлақо янги босқичга кўтарилади.\nБиз доимо изланиб, янгиликка интилиб яшайдиган тадбиркорларимизни, ўз ишига фидойи ва жонкуяр, ватанпарвар инсонлар деб биламиз ва уларни қадрлаймиз.\nБир нарсани барчамиз аниқ тушуниб олишимиз лозим. Тадбиркорларнинг ушбу мурожаатлари – амалдаги ислоҳотларимиз кўзгусидир.\nХулоса ўрнида айтишимиз мумкинки мамлакатда тадбиркорликни ривожлантириш бўйича президент ва хукумат томонидан барча имкониятлар яратиб берилмоқда.\nТадбиркорликка илк қадам қўяётган ёшларга, яратилаётган имкониятлар, берилаётган имтиёзлардан самарали фойдаланиш, хуқуқ ва мажбуриятларини ўргатиш ривожланган чет-эл мамлакатлари андозасидан келиб чиқиб тадбиркорлик билим ва фалсафасини ёшликдан – боғча, мактаб, лицей, коллеж ва олий ўқув юртидан сингдириб, шакллантириб боришни йўлга қўйишимиз лозим.\nБозор иқтисодиёти шароитида солиқ базасини кенгайтириш ҳисобига аҳоли даромадларини ошириш, фаровонлигини таъминлаш барчамиз учун долзарб вазифа бўлиши керак.\nОсиё чемпионати: АГМК илк ғалабасини қўлга киритди\nАҚШ хатоларидан хулоса чиқармоқчи\n“Ўзини ўзи банд қилган шахс” мақоми қандай берилади\nПрезидент: «Бундан кейин доллар ёки евро курсининг ошиши тадбиркорга муаммо туғдирмайди»\nЁшлар ва хотин-қизларга 33 миллион сўмгача микрокредитлар ажратиш белгиланди\nАҳоли ва тадбиркорлардан 10 та қонун ҳужжатларни талаб қилиш бекор қилинади


УЙ-ЖОЙЛИ БЎЛИШ БАХТИ - Ўзбекистон овози газетаси\nСурхондарё вилояти ҳокимлиги томонидан Термиз шаҳрида эҳтиёжманд кишиларга янги уй-жойлар топширилди. Бир ва икки хонали квартираларнинг 14 таси эҳтиёжманд оилаларга, 32 таси эса Меҳрибонлик уйи тарбияланувчиларига берилди.\n— Жорий йилда «Жўйжангал» маҳалла фуқаролар йиғини ҳудудидаги «Нурафшон» кўчасида жойлашган собиқ меҳмонхона капитал таъмирланди, — дейди Термиз шаҳар ҳокимлиги ташкилий-назорат гуруҳи раҳбари Зафаржон Назаров. — Бу ишга 7 миллиард сўмдан ортиқ маблағ йўналтирилди. Юртдошларимиз учун муносиб туҳфа бўлган уй-жойларнинг ҳар бир қаватида алоҳида меҳмон кутиш зали ташкил қилинган. Мўъжаз ошхона ишлаб турибди, махсус кир ювиш жойлари бор. Ҳовлида тўй ва тантаналар учун тандирхона ҳамда ошхона барпо этилган. Ўйин майдончаси болажонларнинг севимли масканига айланганидан ота-оналар мамнун. Бандликни таъминлаш мақсадида хориждан 12 та замонавий тикув машинаси келтирилди ва тикувчилик цехи фаолияти йўлга қўйилди.\n— Турмуш ўртоғим Меҳрибонлик уйида тарбияланган, — дейди Парвина Ашурова. — 2012 йилда тўйимиз бўлганди. Икки нафар фарзандимиз бор. Шукрона 4 ёшда, Шодиёна эса яқинда икки ёшга тўлади. Ишонасизми, икки йилга яқин шифохона ҳудудидаги бир хонали харобада яшаганмиз. Қишнинг аёзли кунларида қийналардик. Баҳорда уй шифтидан тинимсиз сув ўтарди.\nИкки хонали уй-жойни олган кунимиз роса йиғладим. Бундан оилам, қизалоқларим, яқинларим ва меҳмонлар ҳайрон қолишди. Аслида бу севинч кўзёшлари эди.\n— Ота-онам эрта вафот этишган, — давом этади Шаҳноза Пиримқулова. — Шундан кейин Термиз шаҳридаги Меҳрибонлик уйида таълим-тарбия олдим. Турмуш ўртоғим Рашид Мусурмонов билан бир йилдан ортиқроқ қайинопамнинг уйида ижарада ҳаёт кечирдик. Тўғри, қариндошлар қўлдан келганча ёрдам қилишди. Улардан миннатдорман. Аммо ўз уйинг бўлмаса, барчаси бекор экан.\nБу йилги Рамазон ойи биз учун қутлуғ келди. Байрам арафасида ўғлимиз Аюбжон туғилган бўлса, кўп ўтмай икки хонали шинам уйга кўчиб ўтдик. Сурхондарё вилояти ҳамда Термиз шаҳар ҳокимликлари томонидан телевизор, музлаткич, шкаф, стол-стул, гилам ва уй-рўзғор буюмлари совға қилинди. Коммунал тўловларнинг икки ойлиги амалга оширилганини эшитиб янада қувондик. Қўшалоқ шодиёна қўни-қўшнилар ва яқин қариндошлар даврасида шод-у хуррамлик билан нишонланди. Ташаббускор инсонлар доим соғ-саломат бўлишсин!\nСаховат ва яхшилик ойи Барно Сафарова, Миржалолиддин Мамадалиев каби кўплаб йигит-қизларнинг қалбларини ҳам қувончга тўлдирди.\nТермиз шаҳар ҳокимлиги ва Ўзбекистон ХДП Термиз шаҳар кенгаши ташаббуси билан яқинда ушбу масканда давра суҳбати ташкил қилинди. Болажонларга ҳокимлик ва партиямизнинг совғалари топширилди.\n— Электоратимиз вакилларини қўллаб-қувватлаш борасида вилоятда хайрли ишлар амалга оширилмоқда, — дейди Ўзбекистон ХДП Термиз шаҳар кенгаши раиси, халқ депутатлари шаҳар Кенгашидаги партия гуруҳи аъзоси Фаррух Абжалов. — Ўтган йили кам таъминланган ва ногиронлиги бўлган инсонлардан 21 нафарига янги уй-жойлар топширилган бўлса, жорий йилнинг охирига қадар яна 116 нафар киши ана шундай бахтга мушарраф бўлади.\nСуратда: Янги уйга кўчиб ўтишганидан Шукрона ва Шодиёна ҳаммадан кўпроқ хурсанд.


Эксперт: Марказий Осиё мамлакатлари минтақадаги муаммоларни мустақил ҳал қила олишади | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\nЭксперт: Марказий Осиё мамлакатлари минтақадаги муаммоларни мустақил ҳал қила олишади\nМарказий Осиё давлатлари раҳбарларининг минтақада содир бўлаётган воқеа-ҳодисаларга маъсулиятли ёндашганликлари ҳам можарони тинч йўл билан ҳал қилишга катта ҳисса қўшди. Бу ҳақда Ўзбекистон президенти ҳузуридаги стратегик ва минтақалараро тадқиқотлар институти директорининг биринчи ўринбосари Акрамжон Неъматов ўз интервьюсида айтиб ўтди.\n— Яқинда бўлиб ўтган Тожикистон ва Қирғизистон ўртасидаги чегара можаросига қандай изоҳ берасиз? Ушбу ҳодисаларнинг келиб чиқиш сабаблари нималардан иборат ва улар қандай оқибатларга олиб келиши мумкин?\n— Тожик-қирғиз чегарасидаги навбатдаги зиддият оқибатида биз учун қардош икки халқ вакилларининг қурбон бўлишига олиб келгани – фожиа бўлиб, чуқур ҳамдардлик ҳиссини юзага келтирмоқда.\nАйни вақтда можаро сабаблари ва айбдорларини қидириш мавриди эмас. Бу мавжуд зиддиятни янада кучайтиради. Эндиликдаги вазифа – можаро авж олишига йўл қўймаслик, одамларни тинчлантириш, қанчалик қийин бўлмасин мулоқотга киришиб, турли провокацияларга учмасдан ва барча саъй-ҳаракатларни зиддиятни тинч йўл билан ҳал қилиш учун йўналтириш лозим.\nЧунки муаммонинг асл сабаблари барчага маълум. Булар – давлат чегараларининг делимитация ва демаркация қилинмагани, минтақада сув ресурсларини тақсимлашнинг самарали механизмлари мавжуд эмаслиги ва трансчегаравий дарёлардаги гидротехника иншоотларининг ўзаро манфаатли шартлар асосида фаолият кўрсатмаслиги.\nУшбу муаммолар Марказий Осиё мамлакатлари мустақилликка эришгандан сўнг янада долзарб аҳамият касб эта бошлади. Бунинг сабаби ўтган аср бошларида давлат чегаралари минтақанинг географик хусусиятларини ҳисобга олмаган ҳолда белгилангани ва бир неча давлатларни сув билан таъминлайдиган гидротехника иншоотларининг баҳсли ҳудудларда жойлашганидир.\nНатижада минтақада ўнлаб километр чегара ҳудудлари минтақалараро ҳамкорликни ривожлантириш учун нафақат тўсиқ, шу билан бирга, чегара можароларининг сабабларидан бири бўлмоқда.\nБу муаммо айниқса Фарғона водийси учун жуда долзарб аҳамият касб этади. Чунки ушбу ҳудудда ер ва сувдан фойдаланиш масаласи аҳолининг турмуш шароитида жуда муҳим рол ўйнайди. Ўзингиз баҳо беринг, Фарғона водийси Марказий Осиёдаги аҳоли энг зич жойлашган ҳудудидир. Бу ерда Ўзбекистон, Тожикистон ва Қирғизистоннинг 15 миллион фуқароси ёки ушбу уч мамлакатнинг деярли 30 фоиз аҳолиси истиқомат қилади.\nАҳоли зичлиги 1 квадрат километрга 360 кишини ташкил қилади. Бу Ўзбекистон ва Тожикистонга нисбатан 6 баробар, Қирғизистонга – 12 баробар, Қозоғистонга – 56 баробарга кўп демакдир.\nШу билан бирга, Фарғона водийсида истиқомат қилувчи халқлар мавжуд қийинчиликларга қарамасдан асрлар давомида тинч ва тотувликда яшаб, табиий бойликлардан умумий манфаат учун биргаликда фойдаланиб келишган ва келажакда ҳам шундай бўлиб қолишига ишончим комил.\nХусусан, Марказий Осиё давлатлари раҳбарларининг маслаҳат учрашувлари давомида Ўзбекистон Республикаси президенти Шавкат Мирзиёев давлат чегараларини делимитация қилиш борасидаги масалаларни ҳал этиш бўйича изчил йўлга қўйилган ва биргаликда чуқур ўйлаб амалга оширилаётган ишларни давом эттириш зарурлигини таъкидлаб келган. Бунинг учун, албатта, қатъий сиёсий ирода, ўзаро манфаатларни ҳисобга олиш ва муросага тайёр бўлиш керак.\nФақат шу йўл билангина биз Марказий Осиёни тинчлик ва ўзаро манфаатли ҳамкорлик маконига, чегараларимизни эса дўстлик ва яхши қўшничилик кўпригига айлантира оламиз.\n— Фикрингизча, Тожикистон ва Қирғизистон чегарасидаги зиддиятларни ҳал қилиш имконияти мавжудми? Ушбу жараёнда қўшни давлатлар қандай ўрин тутади?\n— Албатта, бундай имконият мавжуд ва бугунги кунга келиб қуролли тўқнашувларга барҳам берилди. Томонлар мавжуд зиддиятни дипломатик йўл билан ҳал қилиш мақсадида тезкор чораларни кўришди. Вазият кескинлашувининг дастлабки пайтда икки мамлакат раҳбарияти бевосита мулоқотни йўлга қўйди ва можаро янада кескинлашувига йўл қўймаслик муҳимлигини қатъий таъкидлаб ўтишди.\nШубҳасиз, Марказий Осиё давлатлари раҳбарларининг минтақада содир бўлаётган воқеа-ҳодисаларга маъсулиятли ёндашганликлари ҳам можарони тинч йўл билан ҳал қилишга катта ҳисса қўшди. Хусусан, Ўзбекистон президенти Шавкат Мирзиёев қисқа муддат ичида қўшни давлат раҳбарлари билан икки марта телефон орқали мулоқот қилди ва уларни мавжуд зиддиятни фақат дўстона руҳда ва яхши қўшничиликга асосланган мулоқот орқали ҳал қилишга чақирди. Шу билан бирга, Ўзбекистон томони юзага келган вазиятни ечишда ҳар тарафлама ёрдам беришга тайёрлиги айтиб ўтилди.\nҚозоғистон Республикаси президенти Қосим-Жўмарт Тўқаев ҳам низолашаётган томонларга барча баҳсли масалалар фақат музокаралар йўли билан ҳал қилиниши лозимлигини таъкидлади. Қозоғистон президенти Марказий Осиё давлатлари раҳбарларининг Маслаҳат учрашуви формати доирасида чегара билан боғлиқ муаммоларни ҳал қилиш механизмини ишлаб чиқиш лозимлигини алоҳида қайд этиб ўтди.\nБугунги кунда Қирғизистон ва Тожикистон президентлари доимий равишда мулоқотда бўлиб, чегарадаги вазият барқарорлашувини шахсий назоратларига олишди.\nЭндиликда Марказий Осиё мамлакатлари раҳбарлари саъй-ҳаракатлари натижасида минтақада барқарорлик таъминланиши, барча баҳсли масалаларни тинч йўл, очиқ ва ишончли мулоқот орқали мустақил равишда ҳал этилиши мумкинлигига ишонч ҳосил қилинди.\nШуни тан олиш керакки, шу кунларда биз, Марказий Осиё мамлакатлари раҳбарлари минтақанинг хавфсизлиги ва барқарор ривожланишига таҳдид соладиган умумий муаммоларни ҳал қилишда ягона ва масъулият билан ёндашаётганликларига гувоҳ бўлдик. Бу, авваламбор, Марказий Осиёда шаклланган мутлақо янги, ўзаро ишонч ва яхши қўшничилик муҳитининг натижасидир.\n2018 йилда Ўзбекистон президенти Шавкат Мирзиёев ташаббуси билан бошланган Марказий Осиё давлатлари раҳбарларининг мунтазам маслаҳатлашув учрашувлари, мамлакатларимиз ўртасидаги сиёсий ишончни юқори даражага чиқишига, дўстлик, яхши қўшничилик ва стратегик шериклик муносабатлари мустаҳкамланишига сезиларли ҳисса қўшди, десак муболаға бўлмайди.\n— Ўзбекистон томонидан қўшни давлатлар билан зиддиятлар юзага келмаслиги учун қандай чоралар кўрилмоқда? Давлат чегараларини делимитация ва демаркация қилиш масалалари қандай ҳолатда?\n— Ўзбекистон президенти Шавкат Мирзиёев давлат раҳбари лавозимидаги илк кунларданоқ мамлакатимиз ва умуман минтақамиз хавфсизлиги ва барқарор ривожланишида мавжуд муаммоларни ҳал қилиш муҳимлигини англаган ҳолда ушбу масалаларни ечишда қўшни давлатлар билан ўзаро ҳурмат ва манфаатларни ҳисобга олиб, кучли сиёсий иродани намоён этди. Тарихий қисқа вақт ичида чегаралар ва минтақанинг сув-энергетика ресурсларидан фойдаланиш каби нозик масалаларни ҳал қилишда мисли кўрилмаган ижобий натижаларга эришилди.\n2017 йилнинг ўзида тарихий ҳужжат – «Ўзбекистон, Қозоғистон ва Туркманистон ўртасида уч мамлакат Давлат чегараларининг туташ нуқтаси ҳудуди тўғрисида»ги шартнома имзоланди ва бу мамлакатларнинг давлат чегараларини ҳуқуқий тартибга солиш жараёнга якун ясади. Тожикистон билан илгари делимитация қилинмаган чегараларнинг 99 фоизи бўйича келишувга эришилди. Минтақада хавфсизлик ва барқарорликни таъминлашда навбатдаги жиддий қадам бу Қирғизистон президенти Садир Жапаровнинг жорий йилнинг март ойида Ўзбекистонга давлат ташрифи доирасида иккитомонлама келишувлар бўлди. Унга кўра, томонлар қисқа фурсат ичида давлат чегараларини ҳуқуқий томондан белгилаб олишга келишишди.\nСув ресурсларидан фойдаланиш соҳасида минтақавий ҳамкорликни чуқурлаштириш бўйича бир қатор чора-тадбирлар кўрилмоқда. Мазкур соҳада барча муносабатларни тартибга солиш бўйича таклифларни ишлаб чиқиш мақсадида Ўзбекистон, Қозоғистон ва Тожикистон ўртасида ишчи гуруҳ тузилди. Шу билан бир қаторда, сув ва энергетика соҳаси масалалари бўйича конструктив ечимга эришиш учун Қирғизистон билан икки томонлама қўшма сув хўжалиги комиссиясини тузиш тўғрисида идоралараро битимни имзолашга тайёрланмоқда. Туркманистон билан ўзаро ҳамкорлик «Амударё» ҳавзаси сув хўжалиги бирлашмаси иштирокидаги уч томонлама ишчи гуруҳ доирасида самарали ривожланмоқда.\nШу кунларда бўлиб ўтган воқеалар, Ўзбекистон президенти Шавкат Мирзиёев томонидан Марказий Осиё давлатлари раҳбарларининг маслаҳат учрашувларида билдирилган ташаббуслари ниҳоятда долзарб эканлигини яна бир марта кўрсатиб ўтмоқда.\nХусусан, минтақада, биринчи навбатда, чегара ҳудудларида фавқулодда вазиятлар, техноген, табиий ва экологик офатлар билан боғлиқ таҳдидларнинг олдини олиш ва уларга қарши ўз вақтида курашиш мақсадида ҳуқуқни муҳофаза қилиш идоралари ва махсус хизматлар йўналишида амалий ҳамкорликни ва ўз вақтида ахборот алмашиш механизмларини яратиш ишларини кучайтириш зарур.\nСув ресурсларидан биргаликда фойдаланиш ва давлат чегараларини делимитация ва демаркация қилиш масалаларини ҳал этиш соҳасида икки томонлама ва минтақавий ҳамкорликни кучайтиришга эътибор қаратиш муҳим.\nКелажакка назар солинса, шу нарса яққол аён бўладики, буларнинг барчаси нафақат баҳсли масалалар ечими, балки минтақанинг кун тартибидан зиддият келтириб чиқариши мумкин бўлган муаммоларни тўла-тўкис ҳал қилишга ва ўз-ўзидан Марказий Осиёда сиёсий ишонч даражасини оширишга хизмат қилади.\nФақатгина ушбу мураккаб муаммоларни биргаликда ҳал қилиш орқали биз минтақанинг узоқ муддатли хавфсизлиги, барқарор ривожланишига, мамлакатларимиз ўртасидаги савдо-иқтисодий ва маданий-гуманитар ҳамкорликни кенгайтириш ва умумий фаровонлигимиз учун мустаҳкам пойдевор яратамиз.\nЎЗБЕКИСТОН РЕСПУБЛИКАСИ ТУРИЗМ ВА СПОРТ ВАЗИРЛИГИ


Қирғизистон Туркманистондан табиий газ импорт қилишни режалаштирмоқда\n11:10 / 08.08.2015 5391\nҚирғизистон бош вазири ўринбосари Валерий Диль 5 августда Туркманистон бош вазири ўринбосари Мурод Ортиқов билан учрашди. Учрашув давомида икки давлат ўртасидаги савдони кенгайтириш режалари муҳокама қилинди, деб хабар бермоқда Қирғизистон ҳукумати матбуот хизмати.\nТуркманистон вакили Ортиқовнинг айтишича, Туркманистон энергетика, транспорт, қурилиш ва қишлоқ хўжалиги соҳаларидаги биргаликдаги лойиҳаларни ривожлантиришдан манфаатдор.\nҚирғизистон томони Туркманистондан табиий газ импорт қилишга қизиқиш билдиришини маълум қилди. Туркманистон президенти Қурбонўғли Бердимухамедовнинг биринчи ташрифи пайтида Қирғизистон билан ҳамкорлик қилиш ҳақида 15 та келишув имзоланган эди.\nАввалроқ “Қирғизгаз” ОАЖни сотиб олган Россиянинг “Газпром” корпорацияси Қирғизистон аҳолисининг табиий газга эҳтиёжини Қозоғистон ва Ўзбекистондан олинадиган газ эвазига таъминлаши маълум қилинган эди. Хусусан, 2015 йилда “Газпром” ва “Ўзбекнефтгаз” компанияси ўртасидаги келишувга кўра, Ўзбекистон Қирғизистоннинг жанубий туманларига йилига 100 млн куб метр газ етказиб бериши кўзда тутилган.


26 ноябрь, 2020, 15:40\nХалқаро футбол федерацияси (ФИФА) жаҳон терма жамоаларининг 26 ноябрь ҳолатига кўра, янги рейтинг жадвалини эълон қилди.\nУшбу рейтингда Ўзбекистон миллий терма жамоаси ўртоқлик учрашувларидаги мағлубиятлар таъсирида бир поғона пастлаб, 85-ўринга тушиб қолди. Миллий терма жамоамиз тўплаган очколар сони 1283 тани ташкил қилмоқда.\nВадим Абрамов шогирдлари ноябрь ойидаги ФИФА кунларида Бирлашган Араб Амирликларида Сурия ва Ироқ терма жамоалари билан ўртоқлик учрашувларида куч синашди. Аввалига, футболчиларимиз сурияликларга 0:1 ҳисобида имкониятни бой берди. Ўз навбатида, Сурия терма жамоаси янги рейтингда уч поғона юқорилаб, 76-қатордан жой олди.\nИккинчи учрашувда Ироқ терма жамоаси футболчиларимиз устидан 2:1 ҳисобида зафар қучди. Ироқликликлар ҳам ФИФА рейтингида бир поғона юқорилаб, 69-ўринга кўтарилиб олди.\nУмуман олганда, Осиё мамлакатлари терма жамоалари ўртасида ҳамон Япония пешқадам. Кунчиқар юрт вакиллари умумий рейтингда 27-ўринда бормоқда. Японлардан икки поғона паст жойлашган Эрон ва 38-қаторга жойлаштирилган Жанубий Корея ҳам аввалги ўринларини сақлаб қолган. Ўзбекистон миллий терма жамоасининг Осиё мамлакатлари терма жамоалари ўртасидаги ўрни ўзгармади. Ҳозирча, қитъадошларимиз орасида 12-поғонадамиз.\nОсиёдаги энг кучли терма жамоалар рейтинги қўйидагича кўриниш олган:\n27. Япония (1 502 очко)\n29. Эрон (1 496 4)\n38. Жанубий Корея (1 465)\n41. Австралия (1 457)\n59. Қатар (1 387)\n67. Саудия Арабистони (1 353)\n69. Ироқ (1 347)\n74. БАА (1 326)\n75. Хитой (1 323)\n76. Сурия (1 313)\n82. Ўмон (1 303)\n85. Ўзбекистон (1 283)\nЎзбекистон Марказий Осиё вакиллари орасида жаҳон рейтингида Қирғизистон, Тожикистон, Қозоғистон ва Туркманистондан юқорида бормоқда.\nДунёдаги терма жамоалар ўртасида Бельгия ҳамон етакчиликни ўз қўлида сақлаб турибди. Амалдаги жаҳон чемпиони Франция эса иккинчи поғонада қолди.\nБеш карра жаҳон чемпиони бўлган Бразилия терма жамоаси кучли учликка якун ясаб берган.\n1. Бельгия (1780 очко)\nБизникилар тупокмас каттик кул мураббий керак масулятни уз буйнига олотган уйинчила юк купчилиги дармайит уйнагиси кимайди чём ёшлар яхши уйнайди карри такалардан кура\nТренер эпломаябти хаммаси кундак равшанку Футбол федерация каёкка караватти. Балки етар халкниям уйлидиган вакт балки кегандур.\nТренерри алмаштириш кере бошка Давлатлар сингари. Оддий уртоклик учрашувдаям маглубиятга учравамиз. Даврон Кабуловни киганила яхшийди тренер ундан кура. Кучадан егиш кере боллани. Гапириб чарчади одам. Шу темани кутариш кере хурматли СПОРТуз ходимлари


Жамоат транспорти хизматидан қониқасизми?\nОдатдагидек, эрталаб ўқишга отланиб, автобус бекати томон шошилдим. Чилонзор ва Беруний йўналишида қатнайдиган 116-автобус келишини мен каби яна ўн нафарга яқин йўловчи кутиб турибди. Ниҳоят, графикда белгиланган вақтдан 15-20 дақиқа кечикиб бўлса-да, автобус келди.\nАвтоулов одамлар билан лиқ тўлди. Чиптачи йўл ҳақи олиш илинжида ёнимга келганда: “Нега кечикиб келасизлар, графикда белгиланган вақтдан анчагина ўтиб кетди-ку?” деб сўрадим. Чиптачи ўзини эшитмаганга олди ва йўл ҳақини сўради. Мен ойлик йўл чиптамни кўрсатгандим, унинг авзойи ўзгарди: “Ўзи “проездной”да бўлсанг, яна гапларинг ортиқча-ку, ука?!” деб ўшқириб берди у. Тиқилинчда туртиниб-суртинганча, ниҳоят, манзилга ҳам етиб келдим. Бироқ биринчи дарсга кеч қолгандим...\nПойтахтимиз жамоат транспорти узоғимизни яқин қилмоқда. Аммо масаланинг иккинчи томони, яъни кўнгилни хира қиладиган ҳолатлари ҳам борки, ундан кўз юмиб бўлмайди. Яқинда ана шундай ҳолатлардан бири ижтимоий тармоқларда катта муҳокамага сабаб бўлди. Гап шундаки, Чорсу шоҳбекатида турган йўловчилар Cергели ва ТТЗ йўналишида қатнайдиган автобусларни бир соат мобайнида, аниқроғи 21:00 дан 22:00 га қадар совуқда кутишга мажбур бўлишган. Афсуски, кундалик ҳаётда бундай мисолларни кўплаб учратиш мумкин.\nЖамоат транспортлари билан боғлиқ нуқсонлардан бири ҳайдовчиларнинг ўзи жамоат тартибига риоя қилмаслигидир. Масалан, айрим автобус ҳайдовчиларининг тамаки чекиб, салонни тутунга тўлдириши оддий ҳолга айланиб қолган. Улар бу билан йўловчилар ҳуқуқини қўпол равишда бузишаётгани ҳақида ўйлаб ҳам кўришмайди. Эътирозларга эса парво ҳам қилишмайди ёки шундай жавоб қайтаришадики, тартибга чақирганингга минг пушаймон бўласан киши. Қолаверса, чиптачиларнинг йўловчиларга нисбатан қўпол муомалада бўлиши, салбий муносабати ҳар қандай инсоннинг таъбини хира қилади.\nШу ўринда Европа давлатлари тажрибасига назар солсак. Хорижда жамоат транспортлари графикда белгиланганига кўра ҳамда салонида йўловчи бўлиши ёки бўлмаслигидан қатъи назар, ўз вақтида келиши оддий ҳолга айланган. Жумладан, Германияда бундай транспортлар учун йўл ҳақини тўлаш тизими тўлиқ автоматлаштирилган бўлиб, бу ортиқча муаммолар келиб чиқишининг олдини олади.\nШаҳримиздаги транспортларнинг кеч келиши, бекатда кўп туриб қолиш ҳолатларининг асл сабабларига ойдинлик киритиш мақсадида ҳайдовчилардан бирига мурожат қилдик.\n– Ҳар куни турли ёш, турфа кайфиятдаги йўловчилар билан юзма-юз бўлишга тўғри келади, – дейди автобус ҳайдовчиси Акмалжон Аҳадов. – Афсуски, улар орасида йўл ҳақини “насия” қилиб кетадиганлари ҳам йўқ эмас. Баъзан бундай кишилар билан тортишишга ҳам тўғри келади. Автобусларнинг ўз вақтида бекатга кела олмаслик сабаблари жуда кўп. Шулардан бири пойтахтимизда транспорт воситаларининг кўплиги боис йўлдаги тирбандликлар билан боғлиқ.\nАйрим ҳайдовчиларнинг фикрича, баъзи йўловчиларнинг жамоат транспортида ўзини тута билмаслиги, писта пўчоқлари ва бошқа чиқиндиларни салонга ташлаши, тупуриши ўзаро жанжалларга ҳам сабаб бўлади.\nХулоса қилиб айтганда, ҳайдовчи ва йўловчилар ўртасидаги ўзаро муомала маданиятини яхшилаш жамоат транспорти билан боғлиқ кўнгилсиз вазиятлар юзага келмаслиги ҳамда истеъмолчилар ҳақ-ҳуқуқларининг тўла таъминланишига хизмат қилади.


Камондан отиш федерацияси президенти\nОтабек Сабитджанович Имамов билан суҳбат\nХабарингиз бор, айни пайтда кенг тарқалган коронавирус сабаб тўрт йилликнинг энг муҳим мусобақаси – Олимпия ўйинлари 2021 йилга қолдирилди.\nБу албатта ўз навбатида Ўзбекистон камондан отиш федерацияси режаларига ҳам ўз таъсирини кўрсатмай қолмади. Мазкур масалалар юзасидан Ўзбекистон камондан отиш матбуот хизмати, Ўзбекистон камондан отиш федерация президенти Имамов Отабек Сабитджанович билан қатор масалалар юзасидан интервью уюштирди.\n- Ассалому алейкум, Отабек Сабитджанович кўплаб саволлар йиғилиб қолганди. Ўтган 2019 йилда камондан отиш спорт туридан сезиларли даражада ижобий тамонга ўзгарганлиги яққол сезилди. Айтингчи, ўтган йил давомидаги санаб ўтадиган ривожланиш ҳақида нима дея оласиз?\nРахмат, ха 2019 йилда анча ўзгаришлар бўлди айтадиган бўлсам, спортчиларимиз жаҳон миқёсидаги даражалари янада кўтарилди. Осиё чемпионатида спортчиларимиз тарихда илк бор кучли тўртликка кирди, спорчиларимизга рахмат айтаман.\n-2021 йилда Токиода бўлиб бўлиб ўтадиган ёзги олимпия ўйинларига йўлланма киритиш учун бўлиб ўтадиган мусобақалар хақида гаплашайлик?\nОлимпия ўйинларига йўлланма берадиган мусобақамиз 2020 йилнинг 22-28 июнь кунлари Германиянинг Берлин шаҳрида жамоавий баҳсларда бўлиб ўтиши режаллаштирилган эди бироқ хозирги кунда коронавирус пандемияси сабаб маълум бир муддатга қолдирилди.\n-Айтингчи олимпия ўйинларига йўлланма берадиган Берлиндаги мусобақага спортчиларимизнинг жисмоний ҳолати умуман олганда қандай тайёргарликга эга эдилар?\nСпортчилармизнинг ҳолати хақида гапирадиган бўлсам, имкон қадар мураббийларимиз томонидан хам психалогик хам техник жиҳатдан юқори даражадаги машғулотларни олиб боришаётганди. Хозирда барча спортчилар эпидемия сабаб ўз уйларида давом эттиришмоқда.\n-Айни пайтда юзага келган коронавирус пандемияси туфайли барча спорт турлари, шу жумладан камондан отиш федерацияси режаларига ҳам ўзгартириш киритилган. Ушбу масала юзасидан қандай маълумот бера оласиз?\nРежалар ўз ўзидан ўзгариши табиий хол албатта, биз учун асосий ҳисобланган комплекс мусобақалар хам маълум бир муддатга қолдирилди. Ўқув машғулот йиғинлари, Республика мусобақалар хам шулар жумласидандир. Лекин бунга қарамай спортчилар ўз уйларида кунлик режага асосан машғулотларни амалга оширмоқдалар.\n-Яна Токио олимпиядасига қайтамиз айтингчи йўлланма олиш масаласи олишни уддалай оладими сизнингча спортчиларимиз?\nБу масалада гапирадиган бўлсам юқоридаги гапларда айтганимдек, 2019 йилда спортчилармиз тарихий натижани қайд этдилар яъни кучли тўртликка кирдилар. Камондан отиш спорт туридан дунё миқёсида Осиё минтақасда кучлик учлик ўрин эгаллаган булар; Корея, Хитой, Япония давлатларидир. Олимпия ўйинлари, Жаҳон чемпионатларида хам ушбу учлик доим медалларга давогарлик қилиб келишади. Берлиндаги мусобақа биз учун жуда ҳам қийин кечиши табиий холат бунда фақат жамоавий баҳсларга йўллама ўйналади. Бу йўлда спортчиларимиз қўлидан келган барча ишларни амалга оширадилар. Буёғига яхши ният қиламиз.\n-Келинг энди халқаро муносабатлар ҳақида суҳбатлашсак?\n-Халқаро муносабатлар тўғрисида хозирги кунларда жуда катта кенг қамровли ишларни режа қилиб турибмиз. Мамлакатимиздаги барча тренерларни жаҳон тажрибаларидан хабардор бўлишлари учун Корея Республикасидан тажрибали тренерларни жалб қилган ҳолда уларга лекция ва семинарларни ташкил этишни йўлга қўймоқчимиз. Бундан ташқари спортчилармизни ўқув машғулот йиғинларини хам ўша ерда ўтишлари ва Кореялик спортчиларни юртимизда машғулотлар ўташ учун қўшма режаларни хам ўйлаб турибмиз. Шу билан бир қаторда миллий терма жамоа аъзоларини тўлақонли комплекс мусобақаларда иштирок этишларини таъминлаб борамиз.\n-Моддий техник базалар, ҳамда спорт инвентарлари миллий терма жамоа аъзолари умуман олганда Республика миқёсида етарли даражадами?\n-2019 йилда замон талабларига жавоб берадиган федерация базаси барпо этилди.\nБу ўз навбатида спортчиларга ва федерация ходимларига жуда катта шароит яратилганлигидан далолат. Ўзбекистон Миллий олимпия қўмитаси кўмагида хориждан жаҳон стандартларига жавоб берадиган префессионал камонлар жамланмаси олиб келинди. Бу йилда хам олиб келиш режалаштирилмоқда. Бундан ташқари спорт инвентарлари аста секинлик билан моддий техник базани кенгайтирмоқдамиз. Яна битта нарсани айтадиган бўлсам қишки ёпиқ иншоатни барпо этишни ўйлаб турибмиз, бу бўйича Ўзбекистон Жисмоний тарбия ва спорт вазирлиги, Ўзбекистон олимпия қўмитасининг кўмаги аҳамиятлидир.\n-Хабарингиз бор хозирги кунда коронавирус эпидемияси дунё бўйича ривожланиб бормоқда спортчиларнинг саломатлиги жойидами? Улардан ҳеч қандай шикоят бўлмадими?\nЎзбекистон Миллий олимпия қўмитаси қошидаги Республика спорт тиббиёти илмий-амалий маркази томонидан таклиф этилган кўрсатмаларга асосан кунлик гигиена қоидаларига амал қилган ҳолда ҳаёт тарзини олиб боришлари, тана ҳароратини ўлчаб туришлари ва шикоятлари бўйича алоҳида тузилган телеграм гуруҳимизга ёзиб боришлари таъкидланган. Бу ишларнинг бари амалга оширилмоқда. Шу йиғилган маълумотларга кўра ҳозирга қадар терма жамоа аъзолари соғ-саломат.\n-Cпортчиларни соғлиги борасида айтиб ўтдингиз коронвирус ҳақида нима дея оласиз?\nИнсон саломатлиги доим биринчи ўринда. Хозир карантин ва гигиена коидаларига риоя килиш муҳим. Шунда биз бу касалликни албатта енгамиз. Режаларимиз доимгидек спортчиларни турли касалликлардан ҳимоя килиш, фармакологик қўллаб қувватлаш, спорт мусобакаларига спортчи организмини тўлик куч билан боришини таьминлашдан иборат.\n-Отабек Сабитджанович келгусидаги режаларингиз?\nКелгусидаги режаларимиз катта ишларни режаллаштирмоқдамиз, спортчиларимизни жаҳон миқёсидаги даражаларини кўтариш, Ўзбекистонимизнинг байроғини кўкларга кўтариб ушбу спорт турини ривожлантириш аниқ мақсад қилиб қўйганмиз. Бу ишларда ҳабарингиз бор Президентимиз спортга алоҳида эътибор қаратмоқдалар қатор фармойиш ва қарорларни чиқармоқдалар. Бу нима дегани алоҳида эътибор дегани. Ҳукуматимизга алоҳида миннатдорчилик айтишимиз керак.\n-Сўнги саволимиз коронавирус ҳақида юртошларимизга нима дея оласиз?\nКаронавирусга келсак, хар бир дардни берган бу Аллох шифосини ҳам бергувчи давосини ҳам бергувчи Аллоҳ, фақат қоида ва тадбирлари бор буларга итоат матонат ва сабр билан киришсакгина бу биздан узоқ ва давф бўлишига ишонаман. Биз бундай кунларда оиламиз билан биргаликда бўлишимиз, уларга яқиндан таълим ва тарбия меҳримизни бераётганиздан шукронада бўлиб, юртимиздаги ушбу эпидемияга қарши курашаётган барча раҳбару ходимларга Аллоҳдан куч мадад соғлиқ саломатлик тилаб қоламан.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Турмуш қуришганига 18 йил бўлганига қарамай, ҳали ҳам ёш келин-куёвдек жуфтлик\t11:37, 15 октябрь 2016\tБу жуфтликни кўриб, «Узукка кўз қўйгандек» деган иборани эсладим. Суҳбат давомида эса бунга яна бир карра ишонч ҳосил қилдим. Танишинг, лойиҳамизнинг галдаги меҳмонлари — эл суйган санъаткор Азиз РАЖАБИЙ ҳамда Дурдона РАЖАБОВАлар. Уларнинг турмуш қуришганига 18 йил бўлган, аммо ҳали ҳам ёш келин-куёвдек. Фарзандлари Феруз 17 ёш, Музаяна 14, кичиги Нармина эса уч ёшда. Суҳбатни бошлашдан аввал ёш кўринишларининг сири билан қизиқдим. Жавобини эса суҳбат давомида маълум қиламан. — Азиз ака, оилангизга кўпчиликнинг ҳаваси келади. Бахтли турмушингиз тарихи қандай бошланган?\nАзиз: — Рафиқамни илк бор туғруқхонада кўрганман. Ўшанда етти ёшда эдим. Онам, бувим билан биргаликда қариндошимизнинг янги туғилган чақалоқни йўқлаш учун боргандик. Дурдона кўз олдимда улғайган. Бир пайтлари унга ўзим куёв излаганман ҳам. Оила қуриш фурсати етганида ота-онам ёнларига чақириб, уйланиш ҳақида сўз очишди. Кейин «Дурдонага нима дейсан?» дея сўрашди. Рости, бу ҳақда ўйлаб кўрмаган ҳам эканман. Кутилмаган таклиф бўлса-да, даров «Розиман!» дегандим. Тақдир деганлари шу бўлса керак-да! Мана, тўйимиз бўлганига ўн саккиз йил тўлди. Аёлимни ҳали ҳам ўша пайтлардаги каби, ҳатто, ундан ўн чандон ортиқроқ севаман. — Дурдона опа, Азиз аканинг совчиларини кўриб, ҳайрон бўлгандирсиз?\nДурдона: — Нимасини айтасиз? Бошқаларга ўхшаб, «севдим» «куйдим» деган дил изҳорли бўлмаган бўлса? Аммо Азиз аканинг қандай инсонлигини билганим учун бахтли бўлишимизга кўзим етган. — Илк севги изҳори ёдингиздами?\nАзиз: — Биринчисими? Қачон айтгандим, Дурдона? Дурдона: — Тўйдан кейин айтгансиз. Учрашувларга ҳам чиқмаган эканмиз, ўйлаб қарасам. Чунки бир-биримизни, феъл-атворимизни яхши билардик-да. Фақат туғилган кунимда гулдаста кўтариб келганлари ҳамон эсимда. Азиз: — Ўшанда қаттиқ шамол бўлганди. Куёвтўраларга ўхшаб кийиниб олганман. Гулдаста, совға-салом билан бўлажак рафиқамни табриклаш учун бордим. Лекин на шамол, на ёмғир йўлимни тўсолмади (кулади)! «Мени жуда яхши кўрар экансан-а, Дурдона, қара, табиат ҳам тилга кириб кетди», дегандим ўшанда. «ЗАГС» борганимиз-чи, эсингдами? Чиройли кўйлакда келгандинг. — Аксарият эркаклар учун тўйдан сўнг романтика тугайди.\nДурдона: — Бизда эса аксинча бўлган. Азиз: — Эр-хотин муносабатлари кўп жиҳатдан оиладаги тарбияга боғлиқ. Чунки йигит киши отасини кўриб, қизлар эса онасидан андаза олиб улғаяди. Оила қургач, улардек бир-бирига муомала қилади. Менда ҳам шундай. Отам онамга сизлаб мурожаат қилади. Эрталаб халқ хизматига йўл олса, онам ҳали ҳам янги келинчаклардек ўзлари кузатиб қўяди. Мен ҳам улардек яшашга ҳаракат қиламан.\nДурдона: — Оилада ижобий муҳит яратиш аёлга ҳам, эркакка ҳам бирдек боғлиқ. Асосийси, эр-хотиннинг бир-бирини тушуниши. Чунки тушунмовчиликлар кузатиладиагн оилада ҳузур-ҳаловат бўлмайди, романтика кўнгилга сиғмайди. — Одатда, эркаклар рафиқасининг қайсидир одатларини ўзгартиришга уринади. Сизда ҳам маълум чекловлар рўйхати бордир, Азиз ака?\nАзиз: — Ҳар бир инсоннинг ўзига билинмайдиган хато-камчиликлари бўлади. Бир оила бўлиб яшаш учун уларни тўғрилаш керак. Рафиқамнинг менга ёқмайдиган одатларини ўзига тушунтирганман. Ўзгартиришга ҳаракат қилган. Ростини айтаман, кўпроқ у мени тарбиялаган. Дурдона: — Кимнингдир феълини ўзгартириш қийин. Агар менга турмуш ўртоғимнинг бирор одати маъқул келмаса, ётиғи билан тушунтираман. Азиз: — Аёлини мақтаяпти, деманг. Аммо тушунтириш борасида ҳам кишига маҳорат керак-да. Ким билади, агар янги оила қурган вақтимиз жаҳл қилиб, қўрслик билан муомала қилганида ёки камчилигимни очиқ-ойдин юзимга солганида мен ҳам тўғри қабул қилмаган бўлармидим? Чунки ҳеч қайси эркакка аёлининг ундан устун келиши ёқмайди. Эр-хотин бир-бирига овозини баландлатмай, тушунтириш орқали вазиятни ҳал этишни ўрганиш керак экан. Ўзим ҳам бир вақтлар рафиқамни кўп тергардим. Кейин билсам, қилаётган ишим нотўғри. — Аразлашиб қолган пайтларингиз ҳам бўладими?\nАзиз: — Гоҳида уйга кеч қайтаман, шунда аразлаб қолади. Аниқроғи, авваллари шундай бўларди. Ҳозир ишим кўпайиб кетса, огоҳлантираман. Биласиз, санъаткорларнинг асосий иш вақти тунда бошланади. Мусиқа басталаш, қўшиқ ёзиш. Лекин баъзиларга ўхшаб, кунлаб аразлашиб юрмаймиз. Узоғи ярим соат. Кейин мен кулиб юбораман, шу билан ярашиб оламиз. — Аёли оқила бўлган эркак қаримайди, дейишади. Нима дедингиз?\nАзиз: — Мени неча ёш, деб ўйлайсиз? Сочимга оқ оралаганига қараманг. Бу авлодимизда бор. Уйланмасимдан аввал сочимга оқ тушган. Кўпчилик ёш кўринасиз, дейди. Шукр оилам тинч, ҳаётимдан мамнунман, розиман, шунга ҳам қаримасам керак-да. — Иборанинг давоми ҳам бор: «Яхши эр аёлини қаритмайди»\nДурдона: — Албатта! Ахир оиласи тинч бўлган аёл сиқилмайди, хасталанмайди. Акси бўлганида эса, ёш бўлса-да, юзига ажин тушиб, ҳам руҳан, ҳам жисмонан кексайишни бошлайди. Ҳамиша ёш кўринишнинг сири эса оддий: «Хўп бўлади!»ни шиор қилиш. Мана шу иккита сўз билан эрингизни ҳам хушнуд қиласиз, асабингизни ҳам асрайсиз. — Азиз ака, рафиқангизнинг ишлашига рухсат бермаган экансиз?\nАзиз: — Келинойингиз жуда катта ишда ишлайди. Маъсулиятли, жуда муҳим вазифаси бор: фарзандлар тарбияси! Биз ота-онамдан алоҳида яшаймиз. Болаларга қарайдиган одам йўқ. Шунга ҳам бу иш билан ўзи шуғулланади. Бир муддат Юнус Ражабий уй музейида ишлади, онамга ёрдам берди. Ҳозир эса уйда. — Ота бўлган дамларингиздаги туйғуларни эслайсизми? Рафиқангизга айтган илк сўзингизни-чи?\nАзиз: — Ўша бахтли онларни унутиб бўлармиди?! Дурдонани туғруқхонага олиб бориб, дарддан қийналганларини кўриб, кўзим ёшланган. Дурдона: — Ойижонимга «Фарзанд дунёга келтириш шунақа қийинми?», деганингиз-чи, ёдингиздами?\nАзиз: — Кўзи ёригач, ичкарига кириб, «Раҳмат, Дурдона!» дея олганман, холос. Ўғлимни қўлимга олганимда қаттиқ ҳаяжонланганман. Музаяна туғилганида-ку, жуда-жуда суюнгандим. Кенжамиз Нарминанинг дунёга келиши эса яна ўша бахтли онларни туҳфа қилди! — Хўш, болалар тарбиясида сизнинг иштирокингиз қай даражада?\nАзиз: — Тарбия масаласида иштирокимиз бир хил. Катта фарзандларимизни ёнимизга ўтказиб, олдин мен, кейин онаси тушунтириш ишларини олиб боради. Жазолаш, қўл кўтариш, деган усулларга шахсан мен мутлақо қаршиман. Болага яхши гап билан тушунтирсангиз, албатта тушунади. Дурдона: — Дадаси ижодий сафарда ёки тадбирга тайёргарлик билан банд бўлса, уйга қайтганидан сўнг болаларни чақириб, бирга суҳбатлашамиз. Шу йўл билан ҳар қандай масала оила даврасида ҳал қилинишини ўрганишсин, деймиз. — Фарзандларнинг ўқиши, касб танлаши умуман калажаги ҳақидаги қарашларингиз қанақа? Бу борада тортишувлар кузатилмайдими?\nАзиз: — Йўқ, бунақа вазиятлар бўлмаган. Ҳар доим ҳамжиҳатликда иш кўрамиз. — Дурдона опанинг иш тақвимида дам олиш кунлари ҳам борми? Масалан, уй ишлари, пишир-куйдирдан озод этиш дегандек...\nАзиз: — Очиғи, усиз ҳеч нарса қилолмаймиз. Тўғри, Дурдона Нарминага ҳомиладорлигида бир ой ўзим овқат пиширганман. Ҳар куни эрталаб нонуштага бўтқа тайёрлаганман, тушлик, кечки овқатни ҳам бир амал-тақал қилардим. Токсикози оғир кечганди-да. Вазиятни ҳал қилиш керак-ку! Шунинг учун бош ошпаз лавозимини эгаллагандим. «Масаллиқларни қовурдим, энди сув соламанми?» «Қанча қайнасин?» деб саволлар ёғдирардим. Овқат пишгач, ўзимча «Қалай чиқибди?» деб болалардан сўрайман. Қўлим ширин тўғрими, Дурдона?! Ҳозир эса байрам ёки дам олиш кунлари рафиқамга таътил эълон қилиб, бирор жойга олиб бораман. — Оилангизга, бахтингизга кўз тегмасин!\n— Тақлид қилган БИРИНЧИ инсонингиз — Отам!\n— Мустақил куйлаган БИРИНЧИ қўшиғингиз? — Юнус Ражабий мусиқаси билан «Куйгай» таронаси.\n— БИРИНЧИ эшитган танқидингиз? — Отамга совға қиламан деб, «Куйгай» қўшиғини ижро этгандим. У киши эса «Мен билан маслаҳатлашганингда янаям чиройли чиқарди», деган. — Характерингизда кўзга ташлаганидиган БИРИНЧИ хусусият?\n— Кўнгилчанлигим. — Оилангиз олдидаги БИРИНЧИ вазифангиз? — Яқинларимни бахтли қилиш. — Ўзингизга ҳамиша таъкидлайдиган энг БИРИНЧИ сўзингиз? — Ота-онанинг розилигини олиш!\n— Азиз ака ўзини қандай таърифлайди? — Самимий, меҳрибон, талабчан инсон. — Сиздан яширган сирлари борми?\n— Бўлиши мумкин. Ҳамманинг ҳам фақат ўзигагини маълум бўлган сири бўлади. — Болаликдаги ушалмаган орзуси?\n— Ёлғон. — Ишонувчанми?\n— Фобияси? – Йўқ. — Сизнингча, вақтни ортга қайтариш имкони берилса, турмуш ўртоғингиз нималарни ўзгартирган бўларди?\n— Муҳаббат, масъулият, ишонч, садоқат, ҳурмат. АЗИЗ РАЖАБИЙ\n— Азиз ака, ўзингизга қандай таъриф берасиз? — Ўзимга нисбатан жуда талабчанман. — Рафиқангиз билмайдиган сирингиз борми? — Ҳозир бир нарса деёлмайман-у, лекин бўлиши мумкин. — Болаликдаги ушалмаган орзунгиз?\n— Сизни нима хафа қилади? — Айтган ишимнинг вақтида бажарилмагани. — Ишонувчанмисиз?\n— Ҳа. — Фобиянгиз? — Йўқ. Лекин Дурдона қўрқади, ер силкинишлари, машина ҳайдашдан. — Вақтни ортга қайтариш имкони берилса, нималарни ўзгартирардингиз?\n— Ижодимни эртароқ бошлардим. — Муҳаббат, масъулият, ишонч, ҳурмат, садоқат. Оила асосини қандай кетма-кетликда кўрасиз? — Муҳаббат, ишонч, маъсулият. Шу учтаси бўлса, қолганлари ўз-ўзидан вужудга келаверади. Дилдора ЮСУФБЕКОАВ тайёрлади.\nМустаҳкам никоҳнинг 15 белгиси\tЎрта ёш инқирози. Оилангизни асраб қола оласизми? Йигитали Мамажонов Юлдуз Ражабова бир-бирининг саволларига очиқ-ойдин жавоб берди Дунёни муҳаббат бошқаришини тасдиқловчи 12 ҳаётий воқеа\tШаҳзода Матчонова тожикистонлик хонанданинг клипида суратга тушмоқда(Фото)\tИкки ўзбек хонандаси бир кунда турмушга чиқди\tОтправить\nЙигитали Мамажонов Юлдуз Ражабова бир-бирининг саволларига очиқ-ойдин жавоб берди Шаҳзода Матчонова тожикистонлик хонанданинг клипида суратга тушмоқда(Фото)\nЛола бўлажак турмуш ўртоғи Россияда яшашини маълум қилди\nСардор Раҳимхон 7 йиллик танаффусдан сўнг давлат тадбирида чиқиш қилди(Видео)\nЮлдуз Усмонова Озодбек Назарбековдан концерт кунларини тортиб олдими?\nИкки хонанданинг ҳаёт, қўшиқ, оила ва болалар ҳақидаги 10 фарқли қараши


Ибратли ҳикоятлар | Страница 13 из 31 | www.ziyouz.uz\nБош саҳифа Ҳикматнома Ибратли ҳикоятлар (13)\nСаъдий, қишнинг ўртасида бир савдогарни учратди. Унинг юз эллик туя моли, қирқта қули ва хизматчилари бор эди. Савдогар бир кеча Саъдийни уйига таклиф қилди. У бутун кеча давомида у ёқ бу ёқдан гапириб турди:–Фалон танишим Туркистондадир. Фалон молларим Ҳиндистондадир. Бу давоми…\nПодшоҳнинг яна озгина умри қолди. Аммо, унинг ортидан қоладиган меросхўри йўқ эди. Бу мавзу шоҳнинг ўлими олдидан кўп муҳокама қилинар эди. “У бўладими, ёки бунисими?” – дея бош қотирарди аъёнлар. Подшоҳнинг саломатлик пайтида ҳам катта тортишувлар бўлиб турарди. Ҳукмдор, “Ўлимимдан давоми…\nҚиш кунларининг бирида подшоҳ одамлари билан овга чиқди. Бир кийикнинг изидан қувлаб узоқларга кетиб қолишди. Қеч киргач, қўноқ ерларига қайтолмадилар. Нарироқда бир деҳқоннинг уйини кўриб қолган ҳукмдор:–Келинглар, ўша уйга бориб исина қолайлик, нима дедингиз? – дея сўради одамларидан. Унинг ёнида давоми…\nОдамлар ва уларнинг ёмонликларидан йироқ юрган, қалби Аллоҳ ишқи билан лиммо-лим бир дарвеш бор эди. У ўта қаноаткор эди. Мол-мулк ва иззатга ҳеч аҳамият бермас; биргина хирқа билан озгина луқмани идора қилган эди. Бир куни у ўз хаёли билан ўтирар давоми…\nКураш санъатининг бутун сир-асрорларини ўрганган бир паҳлавон бор эди. Бу борада унга тенг келадигани топилмасди. Курашда уч юз олтмиш хил ўйин кўрсата оларди. Рақиблари унинг ақл бовар қилмас ўйинлари қаршисида доим мағлуб эдилар. Бу моҳир паҳлавоннинг қўлида яраланишни истаган курашчилар давоми…\nБир подшоҳ вазирини ҳузурига чорлаб, унга бир нарсалар деди. Атрофдаги бир қанча киши, буни билолмай, ичлари қизиди. Дарҳол подшоҳ ҳузуридан чиққан вазирнинг ёнига бориб:–Султон бугун фалон иш ҳақида сенга нима деди? – деб сўрашди.Доно вазир:–Сизга ҳам яширин қолмайди,сиз ҳам ўрганасиз, давоми…\nКўпдан бехабар ва бешафқат ўтинчи бор эди. Йўқсилларнинг ўтинини арзон баҳога сотиб олиб, юқори нархда бойларга сотар эди. Бир дил кишиси унинг бу зулмларига тоқат қила олмай:–Илонмисан сен? Кимни кўрсанг, тиқиласан. Ёки бойқушмисан? Қаэрга қўнсанг, вайрон қиласан. Бизга ўтган ва давоми…\nПодшоҳнинг ҳеч кимга ўхшамайдиган хушфеъл, юраги кенг ва жўмард вазири бор эди. Тили билан дили бир бўлганидан ҳеч кимни ғийбат қилмас, нима гапи бўлса, одамнинг юзига қараб айтаверарди. Бир куни подшоҳга унинг бир қилиғи ёқмади. Гъазабга минган шоҳ, жуда қаттиқ давоми…\nБир подшоҳ оғир хасталикка чалинди. Бир талай ҳакимлар: “Бу дардни фақат шу хусусиятдаги инсоннинг ўти даволай олади”, – дедилар. Ҳукмдор дарҳол амр этди; подшоҳнинг мижозига яқинроқ бўлган одамни излай бошладилар. Охири шундай хислатга эга, ёш ўспирин йигитни бир қишлоқдан топиб давоми…\nАйтишларича Сосоний ҳукмдорларидан Одил Нўширавон, ёз кунларининг бирида одамлари билан овга чиқди. У тепа ёнбағирларини кезиб чиқаркан, одамлари тоғ эчкисини овлашди. Ундан кабоб тайёрлаб шоҳга тақдим қилишмоқчи эди. Гўштни шох шаббаларига илдириб, тагига олов ёқдилар. Овни тўхтатиб, овқат тайёрлаш билан давоми…\n13-саҳифа. Жами: 31Боши«9101112131415161718»Охири


“Саргардон тождор” муаллифи халқаро миқёсда тан олинди\nЭркин ижоди учун Туркманбошининг ғазабига учраган машҳур туркман ёзувчиси Раҳим Эсенов халқаро ПЕН клуб таъсис этган нуфузли мукофотни қабул қилиш учун Нью-Йоркка келди.\nЁши 79 га чиққан адиб мукофотни ўз қўли билан қабул қилиб олишининг ўзиёқ катта воқеадир.\nЎзининг “Cаргардон тождор” тарихий романи учун ҳукмдорнинг таъқибига учраган Р.Эсеновнинг мамлакатдан чиқиши ҳам осон бўлмади. Халқаро ташкилотлар ва АҚШ элчихонаси аралашгачгина адиб Туркманистондан чиқиш имконига эга бўлди.\n“Cаргардон тождор” романининг бош қаҳрамони Байрамхон ўрта асрларда яшаб ижод қилган шоир, файласуф, туркман халқининг яхлитлигини сақлаб қолган, унинг келажаги учун асос сола билган халқ қаҳрамонидир.\nСапармурод Ниёзов Раҳим Эсеновни тарихни бузиб кўрсатганликда айблаб, 1997 йилда унинг бу романини тақиқлаб қўйган эди. Бунга адибнинг президент кўрсатмаси бўйича китобга ўзгартишлар киритмагани сабаб бўлганди.\nЁзувчи 2004 йили ўз китобини ғайриқонуний равишда тарқатишда, аҳоли орасида ижтимоий, миллий ва диний адоват қўзғашда айбланиб, қўлга олинди.\n2005 йили эса ундан мамлакатни тарк этмаслик, ҳар ҳафтада маҳаллий милицияда қайддан ўтиб туриш тўғрисида тилхат олинди.\nР.Эсенов “Правда” газетасининг Туркманистон ССРдаги мухбири бўлиб ишлаган. Совет Туркманистони Маданият вазирлигини бошқариб турган. 20 дан зиёд китоб муаллифи.\n“Ҳаётимнинг маъноси журналистикада, адабий ижодда”, - дейди Раҳим Эсенов.\nУ Туркманистон мустақил бўлиб олганидан кейин ҳам ижодий фаолиятини сусайтирмади. “Озодлик” радиосининг Туркман хизмати билан ҳам ҳамкорлик қилди.\n“Менинг на мақолаларим, на китобларим ҳокимиятнинг кўнглига ёқди”, - дейди адиб.\nР.Эсеновнинг “Cаргардон тождор” романи мўғуллар империяси давридан ҳикоя қилади. Унда воқеалар туркман халқини парчаланиб кетишдан сақлаб қолишга бел боғлаган Байрамхон атрофида ривожланади.\n“Бошқа дин вакиллари билан муомалада тоқат қила билишни Байрамхон муҳим ҳисобларди. У масжидни ҳам, насронийлар ибодатхонасини ҳам, яҳудийлар канисосини ҳам бирдай ҳурмат қилар, унинг учун барчанинг битта Аллоҳни тан олиши, битта Худога сиғиниши энг асосий, ҳал қилувчи омил эди”, - дейди адиб.\nКейинги йиллар давомида Раҳим Эсенов кечаю кундуз маъмурлар назорати остида яшади. Унинг телефон мулоқотлари ҳам хавфсизлик хизмати ходимлари назорати остида эди.\nР.Эсеновнинг жорий ҳафтада Нью-Йоркка келиши унга қарши кампания бошлангандан буён амалга оширган биринчи хорижий сафаридир.\nХалқаро ПЕН клубнинг йиллик мукофотлари билан сўз эркинлигини бўғаётган ҳукуматлар томонидан таъқиб-тазйиққа учраган адиблар тақдирланади. Бу йилги мукофотга Р.Эсенов билан биргаликда жазоирлик адиб Муҳаммад Бенчисой сазовор бўлди.\nХалқаро ПЕН клубнинг Адиблар эркинлиги дастури директори Ларри Симс 1 апрель куни мукофотга сазовор бўлганлар рўйхатини эълон қилар экан, уларни “ўз давлатлари ҳукмдорларига тарихни назорат қилишларига йўл қўймаётганлари учун” олқишлади.\n“Яхшиликка ишонадиган одамман. Киши бу дунёда эзгу ишлар қилиш учун туғилади, тўсқинлик қанчалик кучли бўлмасин, эзгулик жаҳолат устидан ғалаба қилади, деб ўйлайман”, - дейди туркман адиби Раҳим Эсенов.


Ўзбек аёли фаолми?\n22 май 2022, Тошкент вақти: 19:45\nКузатувчиларга кўра, сўнгги бир аср мобайнида ўзбек аёллари ижтимоий ҳаётда анча фаоллашган бўлса-да, бу фаолиятни ҳали ривожланган давлатлардаги аёллар фаоллиги билан солиштириб бўлмайди.\nБМТ Тараққиёт дастурининг Ўзбекистондаги ваколатхонаси давлат ва жамоат ташкилотлари билан биргаликда мамлакатда аёллар ва эркаклар ҳуқуқларининг тенглигини таъминлаш масаласи борасида тадқиқот ўтказди.\nТадқиқотга кўра, сиёсий партиялар томонидан номзодлари кўрсатилган аёлларнинг парламентдаги 30 фоизлик квотаси ҳам уларнинг жамиятдаги муаммоларини ҳал қила олмайди. Айрим ҳолларда олий маълумотга эга бўлган аёллар ҳам сайлов технологиялари ҳақида мукаммал билимга эга эмас. Улар сиёсатшунослик, давлат ҳуқуқлари ва бошқаруви, психология бўйича махсус тайёргарликдан ўтмаганлар.\nХўш, бу фикрларга ўзбекистонлик аёллар қандай фикр билдиришади, сиёсий партиялар-чи?\nЎзбекистонлик ҳуқуқшунос Гулнора Эшонхонованинг сўзларига кўра, БМТ Тараққиёт дастури аёллар ва эркаклар ҳуқуқларининг тенглиги масаласида тадқиқот ўтказиб хайрли ишни амалга оширган. Зеро, бугун ҳақиқатан ҳам ўзбекистонлик аёлларнинг бу борада бир қанча муаммолари бор:\n- Биз гендер масалаларини кўтарганда¸ назаримда¸ фақат эркак билан аëлнинг тенг ҳуқуқлилигини гапиришимиз керак эмас. Бу тенг имкониятлар тўғрисидаги гап. Имконият бўлсин. Масалан¸ хоҳлаган аëл сиëсатга кириб борсин¸ хоҳлагани ўқитувчи бўлсин¸ бошқаси уй бекаси бўлсин. Гап шу тўғрида кетаяпти.\nАгарда аëлларда ва эркакларда имкониятлар бир хил бўлса¸ ҳаëт ривожланган сари мана шу масалаларга аëлларнинг тайëргарлиги ҳам ўсиб боради¸ дейди Гулнора Эшонхонова.\nУнинг фикрича, ўзбек парламентидаги аёллар учун берилган 30 фоизлик квота қайсидир бир маънода аёлларнинг жамиятдаги ўрнини белгилаши мумкин. Лекин бу жуда кам:\n- Салбий тарафи 150 нафар депутатнинг ичида ҳозир аëл депутатлар 30 фоизга ҳам эга эмасмиз. Муаммони кўтаришда¸ масалани ҳал этишда қандайдир натижага эга бўлишлари учун энг асосийси бу депутатларнинг сонини кўпайтириш керак. Бунинг учун сиëсий партияларга давлат томонидан берилган йўналишни тўғри тушунишимиз керак. Энг асосийси, халқимиз тўғри тушуниши керак.\nАëлларга кўпроқ ишониш керак. Кейин уларни бу нарсага тайëрлаш керак¸ ўргатиш керак. Ўзидан ўзи депутат бўлиб етишмаса керак. Муаммоларни тўғри қўя билиш керак¸ уларнинг ечимини топа билиш керак¸ дейди Гулнора Эшонхонова.\nЎзбекистонлик шоира Гулчеҳра Нуруллаева фикрича, бугун ўзбек жамиятининг ижтимоий, сиёсий ва иқтисодий ҳаётида ўзбек аёлининг ўрни борлиги сезилмайди:\n- Гарчи "Аëлнинг жамиятда ўрни жуда юксак, уларга эътибор жуда ҳам катта, уларнинг фикри билан ҳар қадамда ҳисоблашишади" деб минбарларда айтилса ҳам амалда бу нарса кўринмайди. Бунинг сабаби ўзбек жамиятида шахс эркинлиги йўқ.\nАëллар депутат бўлиши мумкин¸ аëллар маълум бир лавозимни эгаллаши мумкин¸ маълум бир жойларга сайланиши мумкин¸ лекин амалда бирор-бир муаммони ҳеч қачон ҳал қила олишмайди.\nАгар улар бирор-бир муаммони ҳал қиладиган бўлса ва бу уларнинг ечиб берган муаммоси бошқаларга ëқмаса¸ бошида ëнғоқ чақилади¸ дейди Гулчеҳра Нуруллаева.\nЛекин Ўзбекистон Халқ демократик партияси матбуот хизмати раҳбари Ойбек Қўшбоқов эса бу иддаоларни рад этади. Унинг фикрича, бугун ўзбек парламентидаги аёл депутатлар ўзбек аёлининг барча муаммолари хусусида қайғуриб, мамлакатнинг ижтимоий-сиёсий ҳаётида фаол иштирок этаяпти.\n- Ҳозирги кунда Олий мажлис қонунчилик палатасида Ўзбекистон халқ демократик партиясидан беш нафар аëл депутатимиз фаолият юритаяпти. Улар жамиятнинг турли масалалари бўйича¸ ўзларининг соҳалари бўйича¸ уларнинг ичида иқтисодчилар бор¸ журналистлар бор¸ таълим йўналиши бўйича фаолият олиб бораëтганлар бор.\nУларнинг ҳаммаси ўзларининг соҳаларидан келиб чиқиб¸ жамиятдаги аëлларнинг янада фаолроқ бўғини¸ етакчи кучи сифатида жамият ҳаëтида муҳим рол ўйнашини ҳисобга олиб¸ қонун ҳужжатларини қабул қилишда ўзларининг фикрлари¸ ҳаëтий тажрибалари асосида маълумотлар¸ таклифлар¸ ташаббуслар билан чиқиб келаяпти¸ дейди Ўзбекистон Халқ демократик партияси матбуот хизмати раҳбари Ойбек Қўшбоқов.


БМТ: “COVID-19 – ташкилот тарихидаги энг катта муаммо” - Hidoyat.uz\nАсосий саҳифа Янгиликлар Дунё янгиликлари БМТ: “COVID-19 – ташкилот тарихидаги энг катта муаммо”\nЧоп этилди Sentabr 14, 2020 БМТ: “COVID-19 – ташкилот тарихидаги энг катта муаммо”da fikr bildirishni o'chirish\nБМТ Бош ассамблеяси (БА) коронавирус пандемиясига қарши ҳар томонлама кураш олиб бориш бўйича комплексли резолюция қабул қилди. Пандемия ўз таъсирини ўтказган барча соҳалар ёдга олинган ҳужжатда COVID-19 – ташкилот тарихидаги энг ўлкан муаммолардан бири эканлиги таъкидланган.\nБу ҳақда “Lenta.ru” нашрига таяниб “zarnews.uz” маълум қилди.\nРезолюция қабул қилиниши учун 169 нафар давлат овоз берди. АҚШ ва Исроил бунга қарши чиқди, Украина ва Венгрия бетараф позицияни танлади.\nҲужжатда БМТ Бош ассамблеяси эпидемия билан боғлиқ ирқий камситишлар, нафрат ва ксенофобия ҳолатларининг кўпаяётганидан чуқур ташвиш билдираётгани таъкидланган. Ҳужжат муаллифлари ушбу ҳолатларга қарши курашишни талаб қилмоқда.\nШунингдек, ташкилот ҳукумат ва мамлакатлардаги фуқаролик жамиятларини пандемия билан кураш олиб бориш бўйича зарурий чораларни кўришга чақирди. Жумладан, сўз соғлиқни сақлаш ва ижтимоий ҳимоя тизимини мустаҳкамлаш ҳақида бормоқда.\nБундан ташқари, ҳужжатда коронавирус инфекциясига қарши курашиш учун барча давлатларни юқори сифатли диагностика, терапия, дори-дармон ва вакциналар билан тўсиқсиз ва ўз вақтида таъминлаш зурурлиги таъкидланган.